title: 2005/16/ΕΚ: Απόφαση του Συμβουλίου, της 22ας Δεκεμβρίου 2004, για την τροποποίηση της απόφασης 2003/631/ΕΚ για την έγκριση μέτρων όσον αφορά τη Λιβερία στο πλαίσιο του άρθρου 96 της συμφωνίας εταιρικής σχέσης ΑΚΕ-ΕΚ σε ιδιαίτερα επείγουσα περίπτωση

text:
               12.1.2005

               EL

               Επίσημη Εφημερίδα της Ευρωπαϊκής Ένωσης

               L 8/12

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 22ας Δεκεμβρίου 2004
   για την τροποποίηση της απόφασης 2003/631/ΕΚ για την έγκριση μέτρων όσον αφορά τη Λιβερία στο πλαίσιο του άρθρου 96 της συμφωνίας εταιρικής σχέσης ΑΚΕ-ΕΚ σε ιδιαίτερα επείγουσα περίπτωση
   (2005/16/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συμφωνία εταιρικής σχέσης ΑΚΕ-ΕΚ, η οποία άρχισε να ισχύει την 1η Απριλίου 2003, και ιδίως το άρθρο 96,
   την εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, όσον αφορά τα ληπτέα μέτρα και τις ακολουθητέες διαδικασίες για την εφαρμογή της συμφωνίας εταιρικής σχέσης ΑΚΕ-ΕΚ (1), και ιδίως το άρθρο 3,
   την πρόταση της Επιτροπής,
   Εκτιμώντας τα ακόλουθα:

               (1)

               Η απόφαση 2002/274/ΕΚ του Συμβουλίου, της 25ης Μαρτίου 2002, για την περάτωση της διαδικασίας διαβουλεύσεων με τη Λιβερία βάσει των άρθρων 96 και 97 της συμφωνίας εταιρικής σχέσης ΑΚΕ-ΕΚ (2), προβλέπει τη θέσπιση των κατάλληλων μέτρων κατά την έννοια του άρθρου 96 παράγραφος 2 στοιχείο γ) και του άρθρου 97 παράγραφος 3 της συμφωνίας εταιρικής σχέσης ΑΚΕ-ΕΚ.

               (2)

               Η απόφαση 2003/631/ΕΚ του Συμβουλίου, της 25ης Αυγούστου 2003, για την έγκριση μέτρων όσον αφορά τη Λιβερία στο πλαίσιο του άρθρου 96 της συμφωνίας εταιρικής σχέσης ΑΚΕ-ΕΚ σε ιδιαίτερα επείγουσα περίπτωση (3), προβλέπει τη θέσπιση νέων κατάλληλων μέτρων κατά την έννοια του άρθρου 96 παράγραφος 2 στοιχείο γ) και του άρθρου 97 παράγραφος 3 της συμφωνίας εταιρικής σχέσης ΑΚΕ-ΕΚ.

               (3)

               Οι τρέχουσες συνθήκες στη Λιβερία δεν εξασφαλίζουν ακόμη το σεβασμό των δημοκρατικών αρχών, της διακυβέρνησης και του κράτους δικαίου.

               (4)

               Είναι, συνεπώς, ανάγκη να παραταθεί η περίοδος ισχύος των μέτρων που προβλέπονται στην απόφαση 2003/631/ΕΚ και να συνεχισθεί ο εντατικός πολιτικός διάλογος με την κυβέρνηση της Λιβερίας,

         ΑΠΟΦΑΣΙΖΕΙ:
   Άρθρο 1
   Τα μέτρα που αναφέρονται στο άρθρο 1 της απόφασης 2003/631/ΕΚ παύουν να ισχύουν στις 30 Ιουνίου 2006. Η ημερομηνία αυτή δεν αποκλείει την εφαρμογή οιασδήποτε ειδικής ημερομηνίας λήξης που καθορίζεται για τα χρηματοδοτικά μέσα που καλύπτει η παρούσα απόφαση.
   Η επιστολή που περιλαμβάνεται στο παράρτημα της παρούσας απόφασης απευθύνεται στον υπουργό Εξωτερικών της Λιβερίας.
   Άρθρο 2
   Τα αποτελέσματα των διαβουλεύσεων, όπως περιλαμβάνονται στο σχέδιο επιστολής που προσαρτάται στην απόφαση 2002/274/ΕΚ, παραμένουν ανεπηρέαστοι.
   Άρθρο 3
   Η παρούσα απόφαση παράγει αποτελέσματα από την ημέρα της έκδοσεώς της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 22 Δεκεμβρίου 2004.

            Για το Συμβούλιο

            Ο Πρόεδρος

         C. VEERMAN

      (1)  ΕΕ L 317 της 15.12.2000, σ. 376.

      (2)  ΕΕ L 96 της 13.4.2002, σ. 23.

      (3)  ΕΕ L 220 της 3.9.2003, σ. 3.

      ΠΑΡΑΡΤΗΜΑ

                  Αξιότιμο κ. Thomas Nimely Yaya

                  Υπουργό Εξωτερικών Υποθέσεων

                  Monrovia

                  Λιβερία

            Αγαπητέ κ. υπουργέ,
      Με την επιστολή SGS3/7429 της 27ης Αυγούστου 2003, η Ευρωπαϊκή Ένωση ενημέρωσε την κυβέρνηση της Λιβερίας σχετικά με τις προθέσεις της να συμπαρασταθεί στην ειρηνευτική διαδικασία της Λιβερίας με βάση τη συνολική ειρηνευτική συμφωνία. Η επιστολή όριζε επίσης ότι η Ευρωπαϊκή Ένωση θα παρακολουθούσε στενά τις πολιτικές εξελίξεις και τη μεταβατική μεταρρύθμιση στη χώρα σας και θα συνέχιζε τον εντατικό πολιτικό διάλογο με βάση το άρθρο 8 της συμφωνίας εταιρικής σχέσης ΑΚΕ-ΕΚ και τα αποτελέσματα των διαβουλεύσεων που παρατίθενται στην υπ’ αριθ. SGS 272745 επιστολή μας της 27ης Μαρτίου 2002.
      Έχει παρέλθει περισσότερο από ένα έτος αφότου ανέλαβε την εξουσία η εθνική μεταβατική κυβέρνηση της Λιβερίας μετά την υπογραφή της συνολικής ειρηνευτικής συμφωνίας της Άκρα τον Αύγουστο 2003. Είναι πλέον καιρός να σημειωθεί πρόοδος όσον αφορά την εφαρμογή της συνολικής ειρηνευτικής συμφωνίας και της ανάληψης υποχρεώσεων που προέκυψαν από τις προαναφερθείσες διαβουλεύσεις.
      Η Ευρωπαϊκή Ένωση διαπιστώνει με ικανοποίηση στο σημείο αυτό ότι η ασφάλεια και η τάξη έχουν επιστρέψει στη χώρα και ότι έχουν γίνει κάποια πρώτα βήματα για την καθιέρωση δημοκρατικών αλλαγών και για τη μεταρρύθμιση της λειτουργίας του δημόσιου τομέα. Εξακολουθούν, ωστόσο, να υπάρχουν σοβαρές ανησυχίες όσον αφορά τα δημόσια οικονομικά και τη μακροοικονομική διαχείριση από την εθνική μεταβατική κυβέρνηση της Λιβερίας και τις δημόσιες επιχειρήσεις καθώς και το αυξανόμενο επίπεδο διαφθοράς. Οι κυβερνητικές επιτροπές που συστάθηκαν βάσει της συνολικής ειρηνευτικής συμφωνίας έχουν, εξάλλου, σημειώσει μέχρι σήμερα ανεπαρκή πρόοδο όσον αφορά την άσκηση των καθηκόντων τους για τη βελτίωση της διακυβέρνησης και της λογοδοσίας. Απαιτούνται περαιτέρω βήματα για την αντιμετώπιση των θεμάτων που αφορούν τα ανθρώπινα δικαιώματα.
      Βάσει των ανωτέρω, η Ευρωπαϊκή Ένωση θεωρεί ότι η εθνική μεταβατική κυβέρνηση της Λιβερίας δε λειτουργεί πλήρως και κατά το δέοντα τρόπο και, συνεπώς, δεν είναι δυνατό να ανακληθούν στο σύνολό τους τα κατάλληλα μέτρα. Η άρση των μέτρων αυτών θα πραγματοποιηθεί μόλις αναλάβουν την εξουσία δημοκρατικά εκλεγμένος και υπεύθυνος πρόεδρος και κυβέρνηση.
      Για το λόγο αυτό, η Ευρωπαϊκή Ένωση αποφάσισε να παραταθεί η απόφαση 2003/631/ΕΚ του Συμβουλίου, της 25ης Αυγούστου 2003 για περίοδο δεκαοκτώ μηνών. Κατά τη διάρκεια της περιόδου αυτής, θα πρέπει να συνεχισθεί ο εντατικός διάλογος βάσει του άρθρου 8 της συμφωνίας εταιρικής σχέσης ΑΚΕ-ΕΚ και βάσει των αποτελεσμάτων των διαβουλεύσεων που καθορίζονται στην υπ’ αριθ. SGS 272745 επιστολή μας της 27ης Μαρτίου 2002, ώστε να εξακολουθήσει να βελτιώνεται ο σεβασμός των ανθρωπίνων δικαιωμάτων, της δημοκρατίας, του κράτους δικαίου και της χρηστής διακυβέρνησης. Στο διάλογο συμμετέχουν η προεδρία της Ευρωπαϊκής Ένωσης και η Ευρωπαϊκή Επιτροπή και στο πλαίσιο αυτού πραγματοποιείται εξαμηνιαία ανασκόπηση της πολιτικής κατάστασης.
      Στο μεταξύ, θα συνεχίζεται βάσει των κατάλληλων μέτρων που καθορίζονται στην απόφαση 2003/631/ΕΚ του Συμβουλίου, της 25ης Αυγούστου 2003, η στήριξη της ειρηνευτικής διαδικασίας και του μεταβατικού πλαισίου με βάση τα αποτελέσματα.
      Με εξαιρετική εκτίμηση,

            Για την Επιτροπή

            Για το Συμβούλιο


title: 2009/492/ΕΚ: Απόφαση της Επιτροπής, της 22ας Ιουνίου 2009 , για τη χρηματοδοτική συνεισφορά της Κοινότητας στο Ταμείο 911100MTF/INT/003/EEC (TFEU 970089129) με σκοπό τη συμβολή στην εκστρατεία καταπολέμησης του αφθώδους πυρετού εκτός της Κοινότητας

text:
               26.6.2009

               EL

               Επίσημη Εφημερίδα της Ευρωπαϊκής Ένωσης

               L 164/64

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 22ας Ιουνίου 2009
   για τη χρηματοδοτική συνεισφορά της Κοινότητας στο Ταμείο 911100MTF/INT/003/EEC (TFEU 970089129) με σκοπό τη συμβολή στην εκστρατεία καταπολέμησης του αφθώδους πυρετού εκτός της Κοινότητας
   (2009/492/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 13,
   Εκτιμώντας τα ακόλουθα:

               (1)

               Η απόφαση 90/424/ΕΟΚ καθορίζει τις διαδικασίες που διέπουν τη χρηματοδοτική συνεισφορά της Κοινότητας για συγκεκριμένα κτηνιατρικά μέτρα. Τα εν λόγω μέτρα πρόκειται να περιλαμβάνουν την εκστρατεία καταπολέμησης του αφθώδους πυρετού. Η απόφαση ορίζει ότι κάθε ενέργεια που αποφασίζεται από την Κοινότητα για την καταπολέμηση του αφθώδους πυρετού εκτός της Κοινότητας, και ιδιαίτερα με σκοπό την προστασία περιοχών που κινδυνεύουν εντός της Κοινότητας, είναι δυνατό να λάβει χρηματοδοτική συνεισφορά από την Κοινότητα.

               (2)

               Στο πλαίσιο μεγάλων επιδημιών αφθώδους πυρετού (ΑΠ) στα τέλη της δεκαετίας του 1950, τόσο στην Κοινότητα όσο και στις γειτονικές χώρες, συγκροτήθηκε η Ευρωπαϊκή Επιτροπή Καταπολέμησης του Αφθώδους Πυρετού (EUFMD) στο πλαίσιο του Οργανισμού Τροφίμων και Γεωργίας (FAO) των Ηνωμένων Εθνών.

               (3)

               Στη δεκαετία του 1960, λόγω της αυξανόμενης απειλής από την εισαγωγή εξωτικών στελεχών του ιού του αφθώδους πυρετού στην Ευρώπη, οι χώρες μέλη της EUFMD κλήθηκαν να δημιουργήσουν ένα ταμείο (Trust Fund) με σκοπό τη λήψη επειγόντων μέτρων στα Βαλκάνια, την κύρια οδό εισόδου της νόσου. Αργότερα, το εν λόγω ταμείο υποδιαιρέθηκε στο Ταμείο 911100MTF/003/EEC, το οποίο υποστηριζόταν από τις χώρες μέλη της EUFMD που ήταν ταυτόχρονα και κράτη μέλη της Κοινότητας, και στο Ταμείο 909700MTF/004/MUL, το οποίο υποστηριζόταν από τις χώρες μέλη της EUFMD που δεν ήταν την εποχή εκείνη ή εξακολουθούν να μην είναι κράτη μέλη της Κοινότητας.

               (4)

               Το άρθρο 4 της οδηγίας 90/423/ΕΟΚ (2) του Συμβουλίου προβλέπει παύση του προφυλακτικού εμβολιασμού κατά του αφθώδους πυρετού σε όλη την Κοινότητα το 1991.

               (5)

               Η οδηγία 2003/85/ΕΚ του Συμβουλίου, της 29ης Σεπτεμβρίου 2003, σχετικά με τη θέσπιση κοινοτικών μέτρων για την καταπολέμηση του αφθώδους πυρετού (3), επιβεβαιώνει την απαγόρευση του προφυλακτικού εμβολιασμού, ενώ διευρύνει τη δυνατότητα χρήσης του επείγοντος εμβολιασμού κατά του αφθώδους πυρετού.

               (6)

               Η εκδήλωση μιας σειράς εστιών αφθώδους πυρετού, οι οποίες αναφέρθηκαν από το 1992 και μετά, ιδίως σε μέρη της Κοινότητας παρακείμενα σε ενδημικά μολυσμένες χώρες, καθώς και μια μεγάλη επιδημία που ενέσκηψε σε ορισμένα κράτη μέλη το 2001 απαιτούν υψηλό επίπεδο ευαισθητοποίησης για τη νόσο αλλά και ετοιμότητα, συμπεριλαμβανομένης της διεθνούς συνεργασίας.

               (7)

               Επίσης, σε τρίτες χώρες, γειτονικές προς τα κράτη μέλη, έχουν καταγραφεί κατά τα τελευταία έτη εστίες και σε ορισμένες περιπτώσεις σοβαρές επιδημίες, οι οποίες είναι ικανές να απειλήσουν το υγειονομικό καθεστώς των ευπαθών ζώων της Κοινότητας.

               (8)

               Ενόψει της εμφάνισης νέων τοποτύπων του ιού και της περιφερειακής υποβάθμισης των μέτρων καταπολέμησης, η Κοινότητα, σε στενή συνεργασία με την EUFMD και χρησιμοποιώντας το Ταμείο 911100MTF/003/EEC, υποστήριξε εκστρατείες επείγοντος εμβολιασμού στην Τουρκία και στην Υπερκαυκασία.

               (9)

               Στις 29 Απριλίου 2003 η Ευρωπαϊκή Κοινότητα και τα Ηνωμένα Έθνη υπέγραψαν χρηματοδοτική και διοικητική συμφωνία-πλαίσιο, η οποία διαμόρφωσε το πρόσφορο περιβάλλον για τη συμφωνία μεταξύ της Επιτροπής των Ευρωπαϊκών Κοινοτήτων και του Οργανισμού Τροφίμων και Γεωργίας των Ηνωμένων Εθνών, η οποία υπογράφηκε στις 17 Ιουλίου 2003.

               (10)

               Σύμφωνα με την απόφαση 2005/436/ΕΚ της Επιτροπής, της 13ης Ιουνίου 2005, σχετικά με τη συνεργασία της Κοινότητας με τον Οργανισμό Τροφίμων και Γεωργίας όσον αφορά ιδίως τις δραστηριότητες της Ευρωπαϊκής Επιτροπής για την Καταπολέμηση του Αφθώδους Πυρετού (4), η Επιτροπή προχώρησε στη σύναψη της «Εκτελεστικής συμφωνίας MTF/INT/003/EEC911100 (TFEU970089129) για μόνιμες ενέργειες που χρηματοδοτούνται από την ΕΚ και εκτελούνται από την Ευρωπαϊκή Επιτροπή για την Καταπολέμηση του Αφθώδους Πυρετού του FAO», η οποία υπογράφηκε την 1η Σεπτεμβρίου 2005 και εφαρμόστηκε από την 1η Ιανουαρίου 2005 έως την 31η Δεκεμβρίου 2008.

               (11)

               Είναι σκόπιμο να ανανεωθεί η εκτελεστική συμφωνία και να καθοριστεί η κοινοτική συνεισφορά στο Ταμείο 911100MTF/INT/003/EEC.

               (12)

               Λόγω των διαδοχικών διευρύνσεων της Ευρωπαϊκής Ένωσης το 2004 και το 2007, είναι σκόπιμο να καθοριστεί το μέγιστο επίπεδο της κοινοτικής συνεισφοράς στα 8 000 000 ευρώ για μια τετραετία. Ο προϋπολογισμός του Ταμείου για το 2009 θα πρέπει να αποτελείται από το τελικό υπόλοιπο των κονδυλίων που διέθετε στις 31 Δεκεμβρίου 2008 και από μια κοινοτική συνεισφορά, ώστε το συνολικό ποσό να είναι το ισοδύναμο, σε USD, των 2 000 000 ευρώ. Στη συνέχεια, τα ποσά των δαπανών θα πρέπει να αναπληρώνονται με ετήσιες μεταφορές.

               (13)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΑΠΟΦΑΣΙΖΕΙ:
   Άρθρο 1
   1.   Το υπόλοιπο του Ταμείου 911100MTF/INT/003/EEC (TFEU 970089129) (στο εξής «το Ταμείο») στις 31 Δεκεμβρίου 2008 καθορίζεται σε 677 855 ευρώ.
   2.   Η χρηματοδοτική συνεισφορά της Κοινότητας στο Ταμείο καθορίζεται σε 8 000 000 ευρώ κατά μέγιστο όριο για μία τετραετία η οποία ξεκινά την 1η Ιανουαρίου 2009.
   3.   Η πρώτη δόση του ποσού που αναφέρεται στην παράγραφο 2 για το έτος 2009 αποτελείται από:

               α)

               το υπόλοιπο που αναφέρεται στην παράγραφο 1·

               β)

               κοινοτική συνεισφορά ίση με το ποσό που απαιτείται, ώστε το σύνολο να είναι ισοδύναμο, σε USD, των 2 000 000 ευρώ.

         4.   Τα ποσά των δαπανών που πραγματοποιεί το Ταμείο κατά τα έτη 2009, 2010, 2011 και 2012 αναπληρώνονται με ετήσιες συνεισφορές της Κοινότητας καταβλητέες το 2010, το 2011, το 2012 και το 2013 αντιστοίχως. Ωστόσο, η καταβολή αυτών των συνεισφορών εξαρτάται από την ύπαρξη διαθέσιμων κονδυλίων στον κοινοτικό προϋπολογισμό.
   5.   Οι ετήσιες συνεισφορές της Κοινότητας που προβλέπονται στην παράγραφο 4 βασίζονται στη δημοσιονομική έκθεση που υποβάλλεται από την ευρωπαϊκή επιτροπή για την καταπολέμηση του αφθώδους πυρετού (EUFMD) είτε στην ετήσια σύνοδο της εκτελεστικής επιτροπής είτε στην ανά διετία γενική σύνοδο της EUFMD, με λεπτομερή τεκμηρίωση σύμφωνα με τους κανόνες του Οργανισμού Τροφίμων και Γεωργίας (FAO).
   Άρθρο 2
   1.   Μεταξύ της Επιτροπής και του Οργανισμού Τροφίμων και Γεωργίας συνάπτεται εκτελεστική συμφωνία σχετικά με τη χρησιμοποίηση και τη λειτουργία του Ταμείου, για τετραετή περίοδο η οποία ξεκινά την 1η Ιανουαρίου 2009.
   2.   Το Ταμείο τίθεται σε λειτουργία από κοινού από την Επιτροπή και την EUFMD, σύμφωνα με την εκτελεστική συμφωνία που αναφέρεται στην παράγραφο 1.

      Βρυξέλλες, 22 Ιουνίου 2009.

            Για την Επιτροπή

         Ανδρούλλα ΒΑΣΙΛΕΊΟΥ

            Μέλος της Επιτροπής

      (1)  ΕΕ L 224 της 18.8.1990, σ. 19.

      (2)  ΕΕ L 224 της 18.8.1990, σ. 13.

      (3)  ΕΕ L 306 της 22.11.2003, σ. 1.

      (4)  ΕΕ L 151 της 14.6.2005, σ. 26.


title: Απόφαση αριθ. E1, της 12ης Ιουνίου 2009 , σχετικά με τις πρακτικές λεπτομέρειες της μεταβατικής περιόδου για την ανταλλαγή δεδομένων με ηλεκτρονικά μέσα, η οποία προβλέπεται στο άρθρο 4 του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)

text:
               24.4.2010

               EL

               Επίσημη Εφημερίδα της Ευρωπαϊκής Ένωσης

               C 106/9

         ΑΠΌΦΑΣΗ αριθ. E1
   της 12ης Ιουνίου 2009
   σχετικά με τις πρακτικές λεπτομέρειες της μεταβατικής περιόδου για την ανταλλαγή δεδομένων με ηλεκτρονικά μέσα, η οποία προβλέπεται στο άρθρο 4 του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)
   2010/C 106/03
   Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΟΝ ΣΥΝΤΟΝΙΣΜΟ ΤΩΝ ΣΥΣΤΗΜΑΤΩΝ ΚΟΙΝΩΝΙΚΗΣ ΑΣΦΑΛΕΙΑΣ,
   Έχοντας υπόψη:
   το άρθρο 72 στοιχείο α) του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (1), δυνάμει του οποίου η Διοικητική Επιτροπή είναι αρμόδια για την εξέταση όλων των διοικητικών θεμάτων ή των θεμάτων ερμηνείας που προκύπτουν από τις διατάξεις του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (2),
   το άρθρο 72 στοιχείο δ) του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας, σύμφωνα με το οποίο η Διοικητική Επιτροπή ενθαρρύνει την ευρύτερη δυνατή χρήση των νέων τεχνολογιών,
   το άρθρο 4 του κανονισμού (ΕΚ) αριθ. 987/2009, το οποίο προβλέπει ότι «Η διαβίβαση δεδομένων μεταξύ των φορέων ή των οργανισμών σύνδεσης γίνεται ηλεκτρονικά…» και ότι «Η Διοικητική Επιτροπή καθορίζει τη δομή, το περιεχόμενο, τη μορφή και τους λεπτομερείς διακανονισμούς ανταλλαγής των εγγράφων και των δομημένων ηλεκτρονικών εγγράφων»,
   το άρθρο 95 του κανονισμού (ΕΚ) αριθ. 987/2009, σχετικά με τη μεταβατική περίοδο, στο οποίο ορίζεται ότι «Κάθε κράτος μέλος μπορεί να τύχει μεταβατικής περιόδου για την ανταλλαγή στοιχείων με ηλεκτρονικά μέσα…» και ότι «Οι μεταβατικές αυτές περίοδοι δεν υπερβαίνουν τους είκοσι τέσσερις μήνες από την ημερομηνία έναρξης ισχύος του κανονισμού εφαρμογής»,
   Εκτιμώντας τα ακόλουθα:

               (1)

               Το άρθρο 95 του κανονισμού (ΕΚ) αριθ. 987/2009 εξουσιοδοτεί τη Διοικητική Επιτροπή να ορίσει τις πρακτικές λεπτομέρειες για τυχόν αναγκαίες μεταβατικές περιόδους, προκειμένου να διασφαλιστεί η ανταλλαγή των δεδομένων που είναι απαραίτητα για την εφαρμογή του βασικού κανονισμού και του κανονισμού εφαρμογής.

               (2)

               Είναι απαραίτητο να διευκρινιστούν οι βασικές αρχές που θα εφαρμόζονται από τους φορείς κατά τη μεταβατική περίοδο.

               (3)

               Αναμένεται ότι μετά την ημερομηνία έναρξης ισχύος των νέων κανονισμών θα εξακολουθήσει να υπάρχει σημαντικός αριθμός απαιτήσεων σε εξέλιξη, στις οποίες το δικαίωμα αποκτήθηκε δυνάμει του κανονισμού (ΕΟΚ) αριθ. 1408/71 του Συμβουλίου (3) πριν από την ημερομηνία αυτή, και σε σχέση με αυτές τις απαιτήσεις προτείνεται η ανταλλαγή πληροφοριών να βασίζεται γενικά στις διαδικασίες που προβλέπονται στον κανονισμό (ΕΟΚ) αριθ. 1408/71 και τον κανονισμό (ΕΟΚ) αριθ. 574/72 του Συμβουλίου (4), συμπεριλαμβανομένης της χρήσης εντύπων Ε.

               (4)

               Στο άρθρο 94 παράγραφος 1 του κανονισμού (ΕΚ) αριθ. 987/2009 υπονοείται ότι, στις περιπτώσεις της προηγούμενης αιτιολογικής σκέψης, παρέχεται «διπλή σύνταξη» και ο ασφαλισμένος λαμβάνει το υψηλότερο ποσό παροχής.

               (5)

               Ωστόσο, στην πράξη και στην πλειονότητα των περιπτώσεων, εάν όχι σε όλες τις περιπτώσεις, μια παροχή που βασίζεται σε προηγούμενους κανονισμούς δεν βελτιώνεται από την εφαρμογή των νέων κανονισμών. Θεωρείται, επομένως, ότι δεν είναι ρεαλιστικό να αναμένεται από τους φορείς να διεξάγουν διπλές διαδικασίες σε αυτές τις περιπτώσεις, σύμφωνα με τους κανονισμούς (ΕΟΚ) αριθ. 574/72 και (ΕΚ) αριθ. 987/2009.

               (6)

               Στην παράγραφο 5 της απόφασης αριθ. H1 (5) διευκρινίζεται το καθεστώς των πιστοποιητικών (έντυπα Ε) και της ευρωπαϊκής κάρτας ασφάλισης ασθένειας (συμπεριλαμβανομένων των προσωρινών πιστοποιητικών αντικατάστασης) που εκδόθηκαν πριν από την ημερομηνία έναρξης ισχύος των κανονισμών (ΕΚ) αριθ. 883/2004 και (ΕΚ) αριθ. 987/2009.

               (7)

               Εντός της μεταβατικής περιόδου είναι αποκλειστικά θέμα των κρατών μελών να αποφασίσουν πότε είναι έτοιμα να συμμετέχουν στην ηλεκτρονική ανταλλαγή πληροφοριών για την κοινωνική ασφάλιση (EESSI) είτε συνολικά είτε ανά τομέα.
               Ενεργώντας σύμφωνα με τους όρους που προβλέπονται στο άρθρο 71 παράγραφος 2 του κανονισμού (ΕΚ) αριθ. 883/2004,

         ΑΠΟΦΑΣΙΖΕΙ:

               1.

               Κατά τη διάρκεια της μεταβατικής περιόδου, η κατευθυντήρια αρχή είναι η καλή συνεργασία μεταξύ των φορέων, ο ρεαλισμός και η ευελιξία. Υπεράνω όλων, είναι υψίστης σημασίας η ανάγκη να εξασφαλιστεί η απρόσκοπτη μετάβαση για τους πολίτες που ασκούν τα δικαιώματά τους δυνάμει του νέου κανονισμού.

               2.

               Από την ημερομηνία έναρξης ισχύος του κανονισμού (ΕΚ) αριθ. 883/04 και του κανονισμού (ΕΚ) αριθ. 987/2009, τα έντυπα Ε που βασίζονται στον κανονισμό (ΕΟΚ) αριθ. 1408/71 και τον κανονισμό (ΕΟΚ) αριθ. 574/72 αντικαθίστανται από έντυπες εκδόσεις των δομημένων ηλεκτρονικών εγγράφων.

               3.

               Κατά παρέκκλιση από την παράγραφο 2, τα κράτη μέλη που διαθέτουν εθνικές ηλεκτρονικές αιτήσεις με τις οποίες δημιουργούνται έντυπα Ε ή εφαρμόζουν ηλεκτρονικές ανταλλαγές (για παράδειγμα τα «σχέδια Build»), τα οποία δεν είναι εύλογο να αλλαχθούν σε αυτό το χρονικό πλαίσιο, μπορούν να συνεχίσουν να τα χρησιμοποιούν κατά τη μεταβατική περίοδο, εφόσον εξασφαλίζονται πλήρως τα δικαιώματα των πολιτών βάσει των νέων κανονισμών.

               4.

               Σε όλες τις περιπτώσεις, κατά τη διάρκεια της μεταβατικής περιόδου, ένας φορέας δέχεται τις σχετικές πληροφορίες που αναγράφονται σε οποιοδήποτε έγγραφο εκδίδεται από κάποιον άλλο φορέα, ακόμη και αν αυτές βασίζονται σε παρωχημένη μορφή, περιεχόμενο ή δομή. Σε περίπτωση αμφιβολιών σχετικά με τα δικαιώματα του ενδιαφερόμενου πολίτη, ο φορέας επικοινωνεί με τον φορέα έκδοσης στο πνεύμα της καλής συνεργασίας.

               5.

               Όπως δηλώνεται στην παράγραφο 5 της απόφασης αριθ. H1, τα έντυπα Ε, τα έγγραφα και οι ευρωπαϊκές κάρτες ασφάλισης ασθένειας (συμπεριλαμβανομένων των προσωρινών πιστοποιητικών αντικατάστασης) που εκδόθηκαν πριν από την ημερομηνία έναρξης ισχύος των κανονισμών (ΕΚ) αριθ. 883/2004 και (ΕΚ) αριθ. 987/2009 παραμένουν έγκυρα και λαμβάνονται υπόψη από τις αρχές άλλων κρατών μελών ακόμη και μετά την πάροδο αυτής της ημερομηνίας, μέχρι να παρέλθει η ημερομηνία λήξης των συγκεκριμένων εγγράφων ή μέχρι αυτά να ανακληθούν ή να αντικατασταθούν από τα έγγραφα που εκδίδονται ή κοινοποιούνται δυνάμει των κανονισμών (ΕΚ) αριθ. 883/2004 και (ΕΚ) αριθ. 987/2009.

               6.

               Κάθε κράτος μέλος μπορεί να ακολουθήσει μια ευέλικτη προσέγγιση σε φάσεις, ανά τομέα, όσον αφορά την εφαρμογή της ηλεκτρονικής ανταλλαγής πληροφοριών για την κοινωνική ασφάλιση (EESSI), κατά τη σύνδεση στο EESSI μέσω των σημείων πρόσβασης. Ένα κράτος μέλος μπορεί επίσης να επιλέξει να συνδεθεί στο EESSI μόνο αφού ολοκληρωθεί η σύνδεση όλων των τομέων του.

               7.

               Η «σύνδεση στο EESSI» σημαίνει ότι ο εν λόγω τομέας/σημείο πρόσβασης μπορεί να στείλει και να λάβει όλα τα μηνύματα σε αυτόν τον τομέα, από και προς τα σημεία πρόσβασης άλλων κρατών μελών.

               8.

               Οι πληροφορίες σχετικά με τους τομείς κάθε κράτους μέλους που έχουν συνδεθεί στο δίκτυο EESSI περιλαμβάνονται σε έναν κατάλογο που είναι προσβάσιμος από τους εθνικούς φορείς και αντικατοπτρίζεται επίσης στον κατάλογο EESSI. Τα κράτη μέλη ενημερώνουν εγγράφως τη Διοικητική Επιτροπή σχετικά, πριν από την ημερομηνία σύνδεσης.

               9.

               Κατά τη μεταβατική περίοδο, η ανταλλαγή πληροφοριών μεταξύ δύο κρατών μελών στο πλαίσιο ενός τομέα πραγματοποιείται είτε μέσω του EESSI ή εκτός του EESSI. Δεν θα πραγματοποιείται συνδυασμός χρήσης και των δύο μεθόδων, με την επιφύλαξη τυχόν διμερών συμφωνιών, οι οποίες μπορεί, για παράδειγμα, να αφορούν κοινές δοκιμές ή εκπαίδευση ή συναφείς λόγους.

               10.

               Οι φορείς θα έχουν πρόσβαση σε μια τυποποιημένη διάταξη για τις έντυπες εκδόσεις των τυπικών ηλεκτρονικών εγγράφων, η οποία εγκρίνεται από τη Διοικητική Επιτροπή.

               11.

               Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Εφαρμόζεται από την ημερομηνία έναρξης ισχύος του κανονισμού (ΕΚ) αριθ. 987/2009.

            Η πρόεδρος της Διοικητικής Επιτροπής

         Gabriela PIKOROVÁ

      (1)  ΕΕ L 166 της 30.4.2004, σ. 1.

      (2)  ΕΕ L 284 της 30.10.2009, σ. 1.

      (3)  ΕΕ L 149 της 5.7.1971, σ. 2.

      (4)  ΕΕ L 74 της 27.3.1972, σ. 1.

      (5)  Βλέπε σ. 13 της παρούσας Επίσημης Εφημερίδας.


Avis juridique important

|

31999D0065

1999/65/ΕΚ: Απόφαση του Συμβουλίου της 22ας Δεκεμβρίου 1998 σχετικά με τους κανόνες συμμετοχής επιχειρήσεων, κέντρων ερευνών και πανεπιστημίων και τους κανόνες διάδοσης των αποτελεσμάτων της έρευνας για την υλοποίηση του πέμπτου προγράμματος-πλαισίου της Ευρωπαϊκής Κοινότητας

Επίσημη Εφημερίδα αριθ. L 026 της 01/02/1999 σ. 0046 - 0055

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Δεκεμβρίου 1998 σχετικά με τους κανόνες συμμετοχής επιχειρήσεων, κέντρων ερευνών και πανεπιστημίων και τους κανόνες διάδοσης των αποτελεσμάτων της έρευνας για την υλοποίηση του πέμπτου προγράμματος-πλαισίου της Ευρωπαϊκής Κοινότητας (1999/65/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Ι και το άρθρο 130 Ξ δεύτερο εδάφιο,την πρόταση της Επιτροπής (1),τη γνώμη της Οικονομικής και Κοινωνικής Επιτροπής (2),Αποφασίζοντας σύμφωνα με τη διαδικασία του άρθρου 189 Γ της συνθήκης (3),Εκτιμώντας:(1) ότι, με την απόφαση αριθ. 182/1999/ΕΚ του Ευρωπαϊκού Κοινοβουλίου και του Συμβουλίου (4), εγκρίθηκε το πέμπτο πρόγραμμα-πλαίσιο δράσεων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (1998-2002) (καλούμενο εφεξής «πέμπτο πρόγραμμα-πλαίσιο») 7 ότι οι λεπτομερείς κανόνες χρηματοδοτικής συμμετοχής της Κοινότητας, που καθορίζονται στο παράρτημα IV της εν λόγω απόφασης, πρέπει να συμπληρωθούν από άλλες διατάξεις που θα θεσπιστούν σύμφωνα με το άρθρο 130 Ι και το άρθρο 130 Ξ δεύτερο εδάφιο της συνθήκης 7(2) ότι οι νέες διατάξεις θα πρέπει να εντάσσονται σε ένα ολοκληρωμένο, συνεκτικό και διαφανές πλαίσιο ούτως ώστε να εξασφαλίζεται εναρμονισμένη εκτέλεση των ειδικών προγραμμάτων με τα οποία τίθεται σε εφαρμογή το πέμπτο πρόγραμμα-πλαίσιο 7(3) ότι οι κανόνες συμμετοχής επιχειρήσεων, κέντρων ερευνών και πανεπιστημίων πρέπει να ανταποκρίνονται στη φύση των δραστηριοτήτων έρευνας και τεχνολογικής ανάπτυξης, συμπεριλαμβανομένων των δραστηριοτήτων επίδειξης (καλούμενες εφεξής «έμμεσες δράσεις Ε& ΤΑ») 7 ότι, εξάλλου, οι κανόνες αυτοί είναι δυνατόν να διαφέρουν ανάλογα με το ανοι συμμετέχοντες είναι εγκατεστημένοι σε κράτος μέλος, συνδεδεμένο κράτος ή τρίτη χώρα και ανάλογα με τη νομική δομή τους 7(4) ότι, σύμφωνα με το πέμπτο πρόγραμμα-πλαίσιο, θα πρέπει να προβλέπεται η συμμετοχή νομικών οντοτήτων από τρίτες χώρες, μεταξύ άλλων βάσει διεθνών συμφωνιών 7 ότι, ωστόσο, οι συμφωνίες που συνάπτονται με την Κοινότητα, ιδίως βάσει του άρθρου 130 Μ της συνθήκης, πρέπει να τίθενται σε εφαρμογή σύμφωνα με την αρχή της αμοιβαιότητας και της προστασίας των δικαιωμάτων πνευματικής και βιομηχανικής ιδιοκτησίας 7 ότι οι νομικές οντότητες της Κοινότητας πρέπει, ως εκ τούτου, να έχουν πραγματική πρόσβαση στα ερευνητικά προγράμματα των ενδιαφερόμενων τρίτων χωρών 7(5) ότι, ειδικά όσον αφορά τις μικρομεσαίες επιχειρήσεις, θα πρέπει να δοθεί ιδιαίτερη έμφαση στις έμμεσες δράσεις Ε& ΤΑ που ενθαρρύνουν τη συμμετοχή τους, στο βαθμό που οι επιχειρήσεις αυτές είναι σε θέση να συμβάλλουν στη δημιουργία και στη διατήρηση θέσεων εργασίας, καθώς και στην καινοτομία 7(6) ότι το Κοινό Κέντρο Ερευνών (ΚΚΕρ) συμμετέχει στις έμμεσες δράσεις Ε& ΤΑ υπό τους ίδιους όρους με εκείνους που ισχύουν για τις νομικές οντότητες που είναι εγκατεστημένες σε κράτος μέλος ή σε συνδεδεμένο κράτος 7(7) ότι οι κανόνες θα πρέπει να εφαρμόζονται κατά τρόπο απλό και αποτελεσματικό ώστε να μειώνεται στο ελάχιστο η διοικητική και δημοσιονομική επιβάρυνση των συμμετεχόντων και της Επιτροπής, ιδίως όσον αφορά το χρόνο προπαρασκευής προτάσεων, ολοκλήρωσης διαπραγματεύσεων περί συμβάσεων και απόδοσης δαπανών 7(8) ότι η χρηματοδοτική συμμετοχή της Κοινότητας πρέπει να καταβάλλεται στους συμμετέχοντες σε έμμεσες δράσεις Ε& ΤΑ, κατόπιν αιτιολόγησης των επιλέξιμων δαπανών της δράσης, αν και είναι δυνατόν να χρησιμοποιούνται άλλες καταλληλότερες μέθοδοι 7(9) ότι οι δραστηριότητες Ε& ΤΑ θα πρέπει να υλοποιούνται σύμφωνα με δεοντολογικές αρχές 7(10) ότι οι κανόνες διάδοσης των αποτελεσμάτων της έρευνας πρέπει να εγγυώνται την προστασία των δικαιωμάτων που συνδέονται με την απόκτηση και τη χρήση των γνώσεων 7(11) ότι οι εν λόγω κανόνες πρέπει να συνεκτιμούν τα συμφέροντα της Κοινότητας και τα έννομα συμφέροντα των συμβαλλομένων μερών σε οιαδήποτε συναπτόμενη σύμβαση που αναδεικνύονται έπειτα από την επιλογή προτάσεως για έμμεση δράση Ε& ΤΑ 7(12) ότι, στην περίπτωση των έμμεσων δράσεων Ε& ΤΑ, οι κανόνες αυτοί πρέπει γενικά να προσαρμόζονται ανάλογα με το ποσοστό χρηματοδοτικής συμμετοχής της Κοινότητας ή ανάλογα με την εγγύτητα των δραστηριοτήτων Ε& ΤΑ, συμπεριλαμβανομένων των δραστηριοτήτων επίδειξης, στο στάδιο της αγοράς 7(13) ότι η κυριότητα των γνώσεων που προκύπτουν από τις έμμεσες δράσεις Ε& ΤΑ κατά κανόνα καθορίζεται σε συνάρτηση με το επίπεδο της χρηματοδοτικής συμμετοχής της Κοινότητας 7(14) ότι οι γνώσεις που προκύπτουν από έμμεσες δράσεις Ε& ΤΑ πρέπει να αξιοποιούνται ή, ειδάλλως, να διαδίδονται 7(15) ότι η αρχική ευθύνη για τη διάδοση ή τη χρήση των αποτελεσμάτων της έρευνας ανήκει στους αναδόχους 7 ότι, για σχέδια που βρίσκονται εγγύτερα στο στάδιο της αγοράς, οι κανόνες πρέπει να προάγουν τη χρήση αποτελεσμάτων κατάλληλων για αξιοποίηση από τους αναδόχους 7 ότι, σε διαφορετική περίπτωση, οι κανόνες πρέπει να προάγουν τη διάδοση κατάλληλων αποτελεσμάτων, συμπεριλαμβανομένων εκείνων που είναι κατάλληλα προς χρήση αλλά δεν έχουν αξιοποιηθεί, σε τρίτους καθώς και στις κυβερνήσεις των κρατών μελών και των συνδεδεμένων κρατών, ώστε να διευκολύνεται η χρήση των αποτελεσμάτων αυτών και να αποφεύγεται η αλληλεπικάλυψη των ερευνητικών προσπαθειών 7(16) ότι, προκειμένου να διευκολυνθεί η αξιοποίηση των γνώσεων, ενδέχεται να απαιτηθεί η σύναψη συμφωνιών περί αποκλειστικών δικαιωμάτων 7 ότι οι συμφωνίες αυτές οφείλουν να τηρούν τους ισχύοντες κανόνες περί ανταγωνισμού 7(17) ότι, όσον αφορά ορισμένες έμμεσες δράσεις Ε& ΤΑ, οι ανάδοχοι πρέπει να καταρτίζουν σχέδιο τεχνολογικής εφαρμογής ούτως ώστε η Επιτροπή να είναι σε θέση να παρακολουθεί τη χρήση και τη διάδοση των γνώσεων 7(18) ότι οι δραστηριότητες Ε& ΤΑ θα πρέπει να υλοποιούνται σύμφωνα με τις αρχές της χρηστής χρηματοοικονομικής διαχείρισης 7(19) ότι, στο βαθμό που απαιτείται για την επίτευξη των στόχων τους, τα ειδικά προγράμματα είναι δυνατόν να διευκρινίζουν λεπτομερώς ή να συμπληρώνουν τους κανόνες συμμετοχής επιχειρήσεων, κέντρων ερευνών και πανεπιστημίων και τους κανόνες διάδοσης των αποτελεσμάτων της έρευνας 7(20) ότι, προκειμένου να εξασφαλισθεί συνοχή μεταξύ των δραστηριοτήτων που υλοποιούνται δυνάμει του πέμπτου προγράμματους-πλαισίου και εκείνων που αναλαμβάνονται κατ' εφαρμογή της απόφασης 1999/64/Ευρατόμ του Συμβουλίου, της 22ας Δεκεμβρίου 1998, για το πέμπτο πρόγραμμα-πλαίσιο δραστηριοτήτων έρευνας και εκπαίδευσης της Ευρωπαϊκής Κοινότητας Ατομικής Ενέργειας (Ευρατόμ) (1998-2002) (5), η παρούσα απόφαση και η απόφαση 1999/66/Ευρατόμ του Συμβουλίου, της 22ας Δεκεμβρίου, σχετικά με τους κανόνες συμμετοχής επιχειρήσεων, κέντρων ερευνών και πανεπιστημίων και υλοποίησης του πέμπτου προγράμματος-πλαισίου της Ευρωπαϊκής Κοινότητας Ατομικής Ενέργειας (Ευρατόμ) (1998-2002) (6), θα πρέπει να εκδοθούν ταυτοχρόνως και για την ίδια περίοδο,ΑΠΟΦΑΣΙΖΕΙ:ΚΕΦΑΛΑΙΟ I ΓΕΝΙΚΕΣ ΔΙΑΤΑΞΕΙΣ Άρθρο 1 Ορισμοί Για τους σκοπούς της παρούσας απόφασης, νοούνται ως:α) δραστηριότητες Ε& ΤΑ, οι δραστηριότητες έρευνας και τεχνολογικής ανάπτυξης, συμπεριλαμβανομένων των δραστηριοτήτων επίδειξης, όπως περιγράφονται στο παράρτημα II του πέμπτου προγράμματος-πλαισίου 7β) έμμεσες δράσεις Ε& ΤΑ, ο ένας από τους δύο τρόπους υλοποίησης των δραστηριοτήτων Ε& ΤΑ, όπως διευκρινίζεται στο παράρτημα IV του πέμπτου προγράμματος-πλαισίου. Οι έμμεσες δράσεις Ε& ΤΑ εκτελούνται από τρίτους στο πλαίσιο συμβάσεων που συνάπτονται με την Κοινότητα. Το ΚΚΕρ δύναται να συμμετέχει στις δράσεις αυτές υπό τους όρους που προβλέπονται στο άρθρο 7 7γ) άμεσες δράσεις Ε& ΤΑ, ο ένας από τους δύο τρόπους υλοποίησης των δραστηριοτήτων Ε& ΤΑ, όπως διευκρινίζεται στο παράρτημα IV του πέμπτου προγράμματος-πλαισίου. Οι άμεσες δράσεις Ε& ΤΑ εκτελούνται από το ΚΚΕρ 7δ) συνδεδεμένο κράτος, κράτος συμβαλλόμενο σε διεθνή συμφωνία συναφθείσα με την Κοινότητα, ιδίως δυνάμει του άρθρου 130 Μ της συνθήκης, βάσει της οποίας το συγκεκριμένο κράτος συμβάλλει χρηματοδοτικά στο πέμπτο πρόγραμμα-πλαίσιο. Η εν λόγω συμφωνία αφορά τη συνεργασία στον τομέα της έρευνας, τεχνολογικής ανάπτυξης και επίδειξης 7ε) τρίτη χώρα, κάθε χώρα πλην των κρατών μελών και των συνδεδεμένων κρατών 7στ) νομική οντότητα:- κάθε φυσικό πρόσωπο ή- κάθε νομικό πρόσωπο, υπό την προϋπόθεση ότι έχει συσταθεί σύμφωνα με το κοινοτικό δίκαιο ή το εφαρμοστέο εθνικό δίκαιο και διαθέτει νομική προσωπικότητα ή έχει την ικανότητα, ιδίω ονόματι, να είναι κάτοχος δικαιωμάτων και υποχρεώσεων οιασδήποτε φύσεως, να συνάπτει συμβάσεις και να παρίσταται ενώπιον δικαστηρίου 7ζ) διεθνής οργανισμός, κάθε ένωση κρατών, πλην της Κοινότητας, η οποία έχει συσταθεί βάσει συνθήκης ή ανάλογης πράξης, διαθέτει κοινά θεσμικά όργανα και διεθνή νομική προσωπικότητα διακριτή από εκείνη των κρατών μελών της 7η) δυνητικός χρήστης των αποτελεσμάτων της Ε& ΤΑ, κάθε νομική οντότητα, κάθε διεθνής οργανισμός ή το ΚΚΕρ που, ανάλογα με τις ανάγκες και τις δυνατότητές του - ανεξαρτήτως αν αυτές έχουν επιστημονικό, τεχνολογικό, οικονομικό ή κοινωνικό χαρακτήρα - συμβάλλει με συγκεκριμένο τρόπο στη χρήση ή εξασφαλίζει ότι γίνεται χρήση των αποτελεσμάτων που προκύπτουν από τις έμμεσες δράσεις Ε& ΤΑ 7θ) μικρομεσαία επιχείρηση (καλούμενη εφεξής «ΜΜΕ»), η επιχείρηση η οποία πληροί τα κριτήρια που ορίζονται στη σύσταση 96/280/ΕΚ της Επιτροπής (7), ήτοι:- απασχολεί λιγότερους από 250 υπαλλήλους (ισοδύναμο πλήρους απασχόλησης) και- έχει είτε ετήσιο κύκλο εργασιών που δεν υπερβαίνει τα 40 εκατομμύρια Ecu ή ετήσιο συνολικό ισολογισμό που δεν υπερβαίνει τα 27 εκατομμύρια Ecu και- πληροί το κριτήριο της ανεξαρτησίας, όπως ορίζεται στη σύσταση 7ι) γνώσεις, τα αποτελέσματα, συμπεριλαμβανομένων των πληροφοριών, που προκύπτουν από τις δράσεις Ε& ΤΑ του πέμπτου προγράμματος-πλαισίου 7ια) διάδοση, η κοινολόγηση των γνώσεων με οποιοδήποτε κατάλληλο μέσο, πλην της δημοσίευσης που επιβάλλουν οι διατυπώσεις προστασίας των γνώσεων, που αποσκοπεί στην προώθηση της επιστημονικής και τεχνικής προόδου 7ιβ) χρήση, η άμεση ή έμμεση χρήση των γνώσεων στο πλαίσιο ερευνητικών δραστηριοτήτων ή για λόγους αξιοποίησης 7ιγ) αξιοποίηση, η χρήση των γνώσεων για τη δημιουργία και τη διάθεση στο εμπόριο ενός προϊόντος ή μιας μεθόδου παραγωγής ή για τη δημιουργία και την παροχή μιας υπηρεσίας 7ιδ) προϋπάρχουσα τεχνογνωσία, οι πληροφορίες που κατέχουν οι υποβάλλοντες προτάσεις πριν από τη σύναψη σύμβασης που προβλέπεται στο άρθρο 12 της παρούσας απόφασης ή που αποκτώνται παράλληλα προς αυτήν και απαιτούνται για την ορθή υλοποίηση μιας έμμεσης δράσης Ε& ΤΑ, καθώς και τα σχετικά δικαιώματα.Άρθρο 2 Συμφέροντα της Κοινότητας Τα συμφέροντα της Κοινότητας, σύμφωνα με τα άρθρα 6, 15, 16, 17, 18 και 20, εκτιμώνται κυρίως σε συνάρτηση με:α) το στόχο ενίσχυσης της διεθνούς ανταγωνιστικότητας της κοινοτικής βιομηχανίας 7β) το στόχο της παροχής κατάλληλων κινήτρων για τη διατήρηση και τη δημιουργία θέσεων εργασίας στην Κοινότητα 7γ) το στόχο προώθησης της βιώσιμης ανάπτυξης και της βελτίωσης της ποιότητας ζωής στην Κοινότητα 7δ) τις ανάγκες άλλων κοινοτικών πολιτικών προς υποστήριξη των οποίων υλοποιούνται οι δράσεις Ε& ΤΑ 7ε) την ύπαρξη συμφωνιών επιστημονικής και τεχνικής συνεργασίας μεταξύ της Κοινότητας και τρίτων χωρών ή διεθνών οργανισμών.ΚΕΦΑΛΑΙΟ II ΚΑΝΟΝΕΣ ΣΥΜΜΕΤΟΧΗΣ ΕΠΙΧΕΙΡΗΣΕΩΝ, ΚΕΝΤΡΩΝ ΕΡΕΥΝΩΝ ΚΑΙ ΠΑΝΕΠΙΣΤΗΜΙΩΝ Άρθρο 3 Πεδίο εφαρμογής Οι κανόνες του παρόντος κεφαλαίου εφαρμόζονται στη συμμετοχή νομικών οντοτήτων, διεθνών οργανισμών και του ΚΚΕρ στις έμμεσες δράσεις Ε& ΤΑ.Τμήμα 1 Προυποθέσεις συμμετοχής και χρηματοδότησης Άρθρο 4 Αριθμός συμμετεχόντων στις έμμεσες δράσεις Ε& ΤΑ 1. Οι έμμεσες δράσεις Ε& ΤΑ υλοποιούνται:α) από δύο τουλάχιστον νομικές οντότητες, ανεξάρτητες η μία της άλλης, εγκατεστημένες σε δύο διαφορετικά κράτη μέλη ή σε ένα κράτος μέλος και ένα συνδεδεμένο κράτος, ήβ) από μία τουλάχιστον νομική οντότητα, εγκατεστημένη σε κράτος μέλος ή σε συνδεδεμένο κράτος και το ΚΚΕρ ήγ) από μία ή περισσότερες νομικές οντότητες εγκατεστημένες σε τρίτη χώρα ή από διεθνείς οργανισμούς, σε συνεργασία με τον ελάχιστο αριθμό νομικών οντοτήτων, εγκατεστημένων σε κράτος μέλος ή σε συνδεδεμένο κράτος και το ΚΚΕρ, όπως απαιτείται βάσει των στοιχείων α) ή β).2. Κατ' εξαίρεση, όταν λόγω της φύσης της, η προς ανάληψη έμμεση δράση ή δραστηριότητα Ε& ΤΑ πρέπει να υλοποιείται από ένα μόνον συμμετέχοντα, η δράση ή η δραστηριότητα αυτή πρέπει να υλοποιείται:α) από μια νομική οντότητα εγκατεστημένη σε κράτος μέλος, σε συνδεδεμένο κράτος ή σε τρίτη χώρα, ήβ) από ένα διεθνή οργανισμό ήγ) από το ΚΚΕρ.Άρθρο 5 Προϋποθέσεις για νομικές οντότητες από κράτη μέλη και συνδεδεμένα κράτη 1. Δύναται να συμμετέχει στις έμμεσες δράσεις Ε& ΤΑ και να λαμβάνει χρηματοδότηση από το πέμπτο πρόγραμμα-πλαίσιο κάθε νομική οντότητα εγκατεστημένη σε κράτος μέλος ή σε συνδεδεμένο κράτος, υπό την προϋπόθεση ότι:- υλοποιεί ήδη ή πρόκειται να υλοποιήσει προσεχώς δραστηριότητες έρευνας, τεχνολογικής ανάπτυξης ή επίδειξης, ή- συμβάλλει στη διάδοση και τη χρήση των αποτελεσμάτων σύμφωνα με το ειδικό πρόγραμμα «Προώθηση της καινοτομίας και ενθάρρυνση της συμμετοχής των ΜΜΕ» ή- είναι δυνητικός χρήστης των αποτελεσμάτων της Ε& ΤΑ,ή, επιπροσθέτως, για θεματικά δίκτυα και συντονισμένες δράσεις,- είναι πράγματι σε θέση να προσδώσει σημαντική προστιθέμενη αξία στην ποιότητα του έργου που θα αναληφθεί λόγω των γνώσεών της στον εν λόγω ερευνητικό τομέα.2. Οι προϋποθέσεις που καθορίζονται στην παράγραφο 1 δεν ισχύουν στις ακόλουθες περιπτώσεις:α) στην περίπτωση διερευνητικών χορηγήσεων, οπότε η νομική οντότητα πρέπει να είναι ΜΜΕ ή, κατ' εξαίρεση, δυνητικός χρήστης των αποτελεσμάτων της Ε& ΤΑ. Στη δεύτερη περίπτωση, η νομική οντότητα κανονικά δεν λαμβάνει χρηματοδότηση από το πέμπτο πρόγραμμα-πλαίσιο 7β) στην περίπτωση σχεδίων συνεργατικής έρευνας, οπότε η νομική οντότητα πρέπει να είναι ΜΜΕ η οποία είναι δυνητικός χρήστης των αποτελεσμάτων της Ε& ΤΑ αλλά με μικρές ή και καθόλου δικές της δυνατότητες Ε& ΤΑ 7γ) στην περίπτωση συνοδευτικών μέτρων, όταν η νομική οντότητα διαθέτει την απαραίτητη τεχνογνωσία για να υλοποιήσει τη συγκεκριμένη έμμεση δράση Ε& ΤΑ.3. Όταν ένα συνδεδεμένο κράτος συμμετέχει μερικώς μόνον στο πέμπτο πρόγραμμα-πλαίσιο, μια νομική οντότητα της χώρας αυτής δύναται να συμμετέχει και να λαμβάνει χρηματοδότηση δυνάμει του παρόντος άρθρου μόνον στα ειδικά προγράμματα που καλύπτονται από τη συμφωνία σύνδεσης. Η συμμετοχή σε ειδικά προγράμματα, με τα οποία η χώρα αυτή δεν είναι συνδεδεμένη, διέπεται από το άρθρο 6 της παρούσας απόφασης.4. Όταν το αντικείμενο της έμμεσης δράσης Ε& ΤΑ το επιτρέπει, κάθε νομική οντότητα που αναφέρεται στις παραγράφους 1 και 2 οφείλει να εκτελεί το κύριο μέρος των σχετικών εργασιών εντός των κρατών μελών ή των συνδεδεμένων κρατών.Άρθρο 6 Προϋποθέσεις για νομικές οντότητες από τρίτες χώρες και για διεθνείς οργανισμούς 1. Στις έμμεσες δράσεις Ε& ΤΑ δύναται να συμμετέχει, ανάλογα με το σχέδιο και σύμφωνα με τα συμφέροντα της Κοινότητας και χωρίς να λαμβάνει χρηματοδότηση από το πέμπτο πρόγραμμα-πλαίσιο, οιαδήποτε νομική οντότητα εγκατεστημένη σε τρίτη ευρωπαϊκή χώρα ή μεσογειακή χώρα εταίρο ή οιοσδήποτε διεθνής οργανισμός, υπό την προϋπόθεση ότι:α) ο αριθμός των συμμετεχόντων στην πρόταση έμμεσης δράσης Ε& ΤΑ ανταποκρίνεται στις διατάξεις του άρθρου 4 καιβ) πληροί τις προϋποθέσεις που ορίζονται στο άρθρο 5 παράγραφοι 1 και 2 για τις νομικές οντότητες κρατών μελών και συνδεδεμένων κρατών.Αυτό δεν ισχύει για τις υποτροφίες μετεκπαίδευσης, όπως ορίζονται στο παράρτημα IV του πέμπτου προγράμματος-πλαισίου.2. Οι νομικές οντότητες που είναι εγκατεστημένες σε άλλες τρίτες χώρες δύνανται να συμμετέχουν υπό τους ίδιους όρους, εφόσον η συμμετοχή τους προσδίδει επίσης ουσιαστική προστιθέμενη αξία για την εν όλω ή εν μέρει υλοποίηση ειδικών προγραμμάτων σύμφωνα με τους στόχους του προγράμματος αυτού.3. Όταν απαιτείται διεθνής συμφωνία μεταξύ της Κοινότητας και τρίτης χώρας προκειμένου να δοθεί πρόσβαση σε υψηλής ποιότητας προγράμματα στη συγκεκριμένη τρίτη χώρα ή/και προκειμένου να εξασφαλιστούν οι δέουσες ρυθμίσεις περί δικαιωμάτων πνευματικής ιδιοκτησίας, η συμμετοχή νομικών οντοτήτων εγκατεστημένων στην τρίτη αυτή χώρα εξαρτάται από τη σύναψη της συμφωνίας αυτής. Όταν υπάρχει τέτοια συμφωνία, η συμμετοχή διέπεται επιπλέον από τις αρχές, τις προϋποθέσεις και τα όρια που θέτει η συμφωνία αυτή.4. Κάθε νομική οντότητα που αναφέρεται στις παραγράφους 1, 2 και 3 δύναται, κατ' εξαίρεση, να συμμετέχει με χρηματοδότηση από το πέμπτο πρόγραμμα-πλαίσιο, εφόσον η χρηματοδότηση αιτιολογείται δεόντως ως ουσιαστικής σημασίας για την επίτευξη των στόχων της συγκεκριμένης έμμεσης δράσης Ε& ΤΑ.Αυτό δεν ισχύει για τις υποτροφίες μετεκπαίδευσης, όπως ορίζονται στο παράρτημα IV του πέμπτου προγράμματος-πλαισίου.5. Στην περίπτωση δραστηριοτήτων Ε& ΤΑ που εντάσσονται στο ειδικό πρόγραμμα «Εδραίωση του ρόλου της κοινοτικής έρευνας στο διεθνή χώρο», δύναται να συμμετέχει οιαδήποτε νομική οντότητα που πληροί τις προϋποθέσεις που προβλέπονται στην παράγραφο 1 στοιχεία α) και β), εφόσον συμβάλλει σε έναν από τους στόχος του ειδικού προγράμματος και η συμμετοχή της συμβιβάζεται προς τα συμφέροντα της Κοινότητας.Η κοινοτική χρηματοδότηση παρέχεται μόνον για τις δραστηριότητες που ορίζονται στο ειδικό αυτό πρόγραμμα και υπό τους όρους που προβλέπονται σ' αυτό.6. Κάθε διεθνής οργανισμός δύναται, κατ' εξαίρεση, να λαμβάνει χρηματοδότηση από το πέμπτο πρόγραμμα-πλαίσιο, υπό την προϋπόθεση ότι:α) στην περίπτωση έμμεσων δράσεων Ε& ΤΑ, πλην των συνοδευτικών μέτρων,- η χρηματοδότηση αυτή αιτιολογείται δεόντως ως ουσιαστικής σημασίας για την επίτευξη των στόχων της συγκεκριμένης έμμεσης δράσης Ε& ΤΑ και- εφόσον οι βασικές εγκαταστάσεις που πρόκειται να χρησιμοποιηθούν και οι οποίες ευρίσκονται σε τρίτη χώρα, είναι απαραίτητες για την υλοποίηση των προτεινομένων εργασιών 7β) στην περίπτωση συνοδευτικών μέτρων, διαθέτει τις απαραίτητες τεχνικές ικανότητες και τεχνογνωσία που είναι δυσπρόσιτες ή δυσεύρετες στα κράτη μέλη ή στα συνδεδεμένα κράτη.Άρθρο 7 Προϋποθέσεις για το ΚΚΕρ Με την επιφύλαξη των εσωτερικών δημοσιονομικών και διοικητικών μέτρων που απαιτούνται ώστε το ΚΚΕρ να είναι σε θέση να συμμετάσχει σε έμμεσες δράσεις Ε& ΤΑ, το ΚΚΕρ υπόκειται στους ίδιους όρους και έχει τα ίδια δικαιώματα και υποχρεώσεις με εκείνα που ισχύουν για τις νομικές οντότητες που είναι εγκατεστημένες σε κράτος μέλος ή σε συνδεδεμένο κράτος και συμμετέχουν στις έμμεσες δράσεις Ε& ΤΑ.Άρθρο 8 Προϋποθέσεις σχετικές με τους πόρους 1. Οι νομικές οντότητες, οι διεθνείς οργανισμοί και το ΚΚΕρ οφείλουν:- κατά την υποβολή πρότασης έμμεσης δράσης Ε& ΤΑ, να διαθέτουν τουλάχιστον τους ενδεχόμενους αναγκαίους πόρους για την υλοποίησή της,- κατά την υπογραφή της σύμβασης, να αποδεικνύουν ότι θα διαθέτουν όλους τους αναγκαίους πόρους όπως και όποτε χρειαστούν για την υλοποίησή της.2. Οι αναγκαίοι πόροι για την υλοποίηση έμμεσης δράσης Ε& ΤΑ, περιλαμβάνουν το ανθρώπινο δυναμικό, την υποδομή, τους χρηματοοικονομικούς πόρους και, ενδεχομένως, τους άυλους πόρους.Τμήμα 2 Διαδικασίες Άρθρο 9 Εφαρμοστέες διαδικασίες 1. Οι έμμεσες δράσεις Ε& ΤΑ, πλην των συνοδευτικών μέτρων, αποτελούν αντικείμενο προσκλήσεων υποβολής προτάσεων 7 των προσκλήσεων αυτών μπορεί, ενδεχομένως, να προηγείται πρόσκληση εκδήλωσης ενδιαφέροντος ενημερωτικού χαρακτήρα. Όλες αυτές οι προσκλήσεις δημοσιεύονται στην Επίσημη Εφημερίδα των Ευρωπαϊκών Κοινοτήτων και θα πρέπει επίσης να διαδίδονται με άλλα κατάλληλα μέσα.2. Τα συνοδευτικά μέτρα μπορεί, κατά περίπτωση, να αποτελούν αντικείμενο:- προσκλήσεων υποβολής προτάσεων, σύμφωνα με τις ίδιες διαδικασίες με εκείνες που ορίζονται στην παράγραφο 1,- διαδικασιών ανάθεσης δημόσιας σύμβασης, όταν η έμμεση δράση Ε& ΤΑ συνίσταται σε αγορά ή υπηρεσία, σύμφωνα με τις εφαρμοστέες διατάξεις,- προσκλήσεων υποβολής αιτήσεων για διορισμό ως ανεξάρτητου εμπειρογνώμονα, όταν, για το συγκεκριμένο μέτρο, η Επιτροπή πρέπει να συνεκτιμήσει, κατά ισορροπημένο τρόπο, τους διάφορους συντελεστές της έρευνας, υπό την επιφύλαξη άλλων διαδικασιών που προβλέπονται για την επίτευξη του ίδιου αποτελέσματος στην περίπτωση των ανεξάρτητων εμπειρογνωμόνων ανωτέρου επιπέδου που ορίζονται για την πενταετή αξιολόγηση που προβλέπεται στο άρθρο 5 παράγραφος 2 του πέμπτου προγράμματος-πλαισίου.Σε συγκεκριμένες περιπτώσεις, π.χ. για τη συνεισφορά στις δαπάνες διασκέψεων, συνεδρίων και σεμιναρίων, η Κοινότητα δύναται να υποστηρίζει αυθόρμητες αιτήσεις επιχορήγησης που υποβάλλουν στην Επιτροπή νομικές οντότητες ή διεθνείς οργανισμοί.3. Στις έμμεσες δράσεις Ε& ΤΑ που υλοποιούνται υπό μορφή πειραματικών σχεδίων, εφαρμόζονται διαδικασίες κατάλληλες για τις δράσεις αυτές, όπως προβλέπεται στις αποφάσεις των συγκεκριμένων ειδικών προγραμμάτων.4. Λόγω νομικών δεσμεύσεων και της ανάγκης να τηρούνται οι απαιτήσεις διαφάνειας και ίσης μεταχείρισης, η Επιτροπή επισπεύδει, όσο είναι ευλόγως εφικτό, τις διαδικασίες υποβολής, επιλογής και έγκρισης προτάσεων και διατηρεί τις διοικητικές δαπάνες των αιτούντων και της Επιτροπής στο κατώτατο απαιτούμενο επίπεδο.Άρθρο 10 Κριτήρια επιλογής και προϋποθέσεις που εφαρμόζονται ανάλογα με τον τύπο διαδικασίας 1. Οι προτάσεις για έμμεσες δράσεις Ε& ΤΑ που προκύπτουν από προσκλήσεις υποβολής προτάσεων και τα πρότυπα πειραματικά σχέδια επιλέγονται σύμφωνα με το παράρτημα I του πέμπτου προγράμματος-πλαισίου με βάση τις προϋποθέσεις συμμετοχής που προβλέπονται στα άρθρα 4 έως 8 και τα ακόλουθα κριτήρια:α) επιστημονική αριστεία 7β) κοινοτική προστιθέμενη αξία 7γ) ενδεχόμενη συμβολή στην προαγωγή των οικονομικών και κοινωνικών στόχων της Κοινότητας 7δ) καινοτόμος χαρακτήρας της πρότασης για έμμεση δράση Ε& ΤΑ 7ε) προοπτικές διάδοσης/αξιοποίησης των αποτελεσμάτων, όπως περιγράφονται στο σχέδιο διάδοσης και χρήσης που συνοδεύει την πρόταση έμμεσης δράσης Ε& ΤΑ 7στ) αποτελεσματική διακρατική συνεργασία 7ζ) αποτελεσματική και αποδοτική διαχείριση 7η) τυχόν πρόσθετα κριτήρια που καθορίζονται στο οικείο ειδικό πρόγραμμα.Τα κριτήρια αυτά εφαρμόζονται ανάλογα με την κατηγορία έμμεσης δράσης Ε& ΤΑ και τη φύση της δραστηριότητας Ε& ΤΑ.Τα σχέδια που παραβαίνουν τις δεοντολογικές αρχές που προβλέπονται στις σχετικές διεθνείς συμβάσεις και κανονισμούς δεν επιλέγονται.Οι προτάσεις συνοδευτικών μέτρων που αποτελούν αντικείμενο διαδικασίας ανάθεσης δημόσιας σύμβασης, αξιολογούνται βάσει κριτηρίων επιλογής και ανάθεσης που καθορίζονται σύμφωνα με τις σχετικές διατάξεις.2. Οι αιτήσεις επιχορήγησης επιλέγονται με βάση:- τις σχετικές προϋποθέσεις συμμετοχής που προβλέπονται στα άρθρα 4, 5, 6 και 8και- την καταλληλότητα και τη χρησιμότητά τους σε σχέση με τους στόχους και το επιστημονικό και τεχνολογικό περιεχόμενο του πέμπτου προγράμματος-πλαισίου ή/και του οικείου ειδικού προγράμματος.3. Οι υποψήφιοι που συμμετέχουν σε πρόσκληση υποβολής προτάσεων, επιλέγονται με βάση τα κριτήρια που καθορίζονται στη σχετική απόφαση της Επιτροπής και τις σχετικές προϋποθέσεις συμμετοχής των άρθρων 4, 5 και 6.Τμήμα 3 Συμβάσεις Άρθρο 11 Χρηματοδοτική συμμετοχή της Κοινότητας και επιλέξιμες δαπάνες 1. Σύμφωνα με τις διατάξεις του παραρτήματος IV του πέμπτου προγράμματος-πλαισίου, η χρηματοδοτική συμμετοχή της Κοινότητας συνίσταται σε απόδοση μέρους ή του συνόλου των επιλέξιμων δαπανών της έμμεσης δράσης ΕΤΑ.2. Επιλέξιμες είναι οι δαπάνες που αφορούν έμμεση δράση Ε& ΤΑ, όταν είναι απαραίτητες για την εν λόγω δράση και προβλέπονται στη σύμβαση. Οι δαπάνες αυτές αποδίδονται με πληρωμή εντός εύλογου χρονικού διαστήματος, εφόσον έχουν όντως πραγματοποιηθεί, και έχουν καταχωρηθεί στα λογιστικά βιβλία ή στα φορολογικά έγγραφα.Σε κατάλληλες περιπτώσεις, θα πρέπει να προβλέπονται πληρωμές προκαταβολής.3. Στην περίπτωση σχεδίων έρευνας και τεχνολογικής ανάπτυξης, σχεδίων επίδειξης και συνδυασμένων σχεδίων Ε& ΤΑ/επίδειξης, χρησιμοποιούνται πρόσθετες επιλέξιμες δαπάνες όταν, κατά τη γνώμη της Επιτροπής, το σύστημα λογιστικής που χρησιμοποιούν οι συμμετέχοντες σε έμμεση δράση Ε& ΤΑ δεν τους επιτρέπει να τεκμηριώνουν με επαρκή ακρίβεια το συνολικό ύψος των πραγματικών δαπανών της έμμεσης δράσης Ε& ΤΑ.4. Το σύνολο των επιλέξιμων δαπανών επιστρέφεται κατόπιν αιτιολόγησης των πραγματικών δαπανών της συγκεκριμένης έμμεσης δράσης Ε& ΤΑ. Τα δικαιολογητικά των δαπανών αυτών πρέπει να είναι ικανοποιητικά. Ωστόσο, εφόσον το ζητούν οι συμμετέχοντες στην πρόταση έμμεσης δράσης Ε& ΤΑ, οι γενικές δαπάνες μπορούν, αντίθετα, να υπολογίζονται κατ' αποκοπήν, εφόσον συμφωνεί η Επιτροπή.Εάν το ζητήσουν οι συμμετέχοντες στην πρόταση έμμεσης δράσης Ε& ΤΑ και εφόσον συμφωνεί η Επιτροπή, η σύμβαση μπορεί να θέτει άλλους όρους:α) στην περίπτωση σχεδίων μικρής κλίμακας, σταθερά ποσά προσδιοριζόμενα βάσει αξιολόγησης των εκτιμώμενων δαπανών των εργασιών 7β) στις άλλες περίπτωσεις: σταθερά ποσά συνδεόμενα με την απόδειξη ότι έχουν καταβληθεί οι βέλτιστες προσπάθειες για την ολοκλήρωση των συμβατικώς συμφωνηθέντων στόχων 7γ) άλλες ρυθμίσεις που συνεπάγονται κατ' αποκοπή ή μεικτές πληρωμές κατάλληλες για συγκεκριμένα σχέδια.5. Οι πρόσθετες επιλέξιμες δαπάνες που αναφέρονται στο παράρτημα IV του πέμπτου προγράμματος-πλαισίου, συνίστανται:- στις πρόσθετες επιλέξιμες δαπάνες που συνεπάγεται η απλή συμμετοχή στην έμμεση δράση Ε& ΤΑ,- σε μια κατ' αποκοπή συνεισφορά στα γενικά έξοδα.Άρθρο 12 Συμβάσεις 1. Οι προτάσεις έμμεσης δράσης Ε& ΤΑ που επιλέγονται κατόπιν μιας από τις διαδικασίες που προβλέπονται στο άρθρο 9, αποτελούν αντικείμενο συμβάσεως.2. Οι συμβάσεις βασίζονται στο σχετικό υπόδειγμα σύμβασης που συνέταξε η Επιτροπή σε συνεννόηση με τα κράτη μέλη, λαμβανομένων υπόψη, ανάλογα με την περίπτωση, των διαφόρων ενεχόμενων δραστηριότητων Ε& ΤΑ.ΚΕΦΑΛΑΙΟ III ΚΑΝΟΝΕΣ ΔΙΑΔΟΣΗΣ ΚΑΙ ΧΡΗΣΗΣ ΤΩΝ ΑΠΟΤΕΛΕΣΜΑΤΩΝ ΤΗΣ ΕΡΕΥΝΑΣ Άρθρο 13 Πεδίο εφαρμογής Για την εκτέλεση των ειδικών προγραμμάτων του πέμπτου προγράμματος-πλαισίου, οι κανόνες διάδοσης και χρήσης των αποτελεσμάτων της έρευνας:- εφαρμόζονται σύμφωνα με τις διεθνείς συμφωνίες που συνάπτονται με την Κοινότητα, ιδίως δυνάμει του άρθρου 130 Μ της συνθήκης,- λαμβάνουν απολύτως υπόψη την προϋπάρχουσα τεχνογνωσία, συμπεριλαμβανομένων των σχετικών υφιστάμενων δικαιωμάτων ιδιοκτησίας, με την επιφύλαξη του περιεχομένου των λεπτομερών κανόνων εφαρμογής που προβλέπονται στο άρθρο 22 και των συμβάσεων που προβλέπονται στο άρθρο 12.Άρθρο 14 Προσαρμογή των κανόνων διάδοσης και χρήσης των αποτελεσμάτων της έρευνας Οι κανόνες διάδοσης και χρήσης των αποτελεσμάτων της έρευνας που έχουν σχέση με γνώσεις που προκύπτουν από εργασίες πραγματοποιηθείσες στο πλαίσιο έμμεσων δράσεων Ε& ΤΑ καθορίζονται, κατά γενικό κανόνα, από το ύψος της χρηματοδοτικής συμμετοχής της Κοινότητας, το οποίο αντιστοιχεί, εφόσον απαιτείται, στις διάφορες ενεχόμενες δραστηριότητες Ε& ΤΑ και στην εγγύτητα προς το στάδιο της αγοράς.Η Κοινότητα διαδίδει ή προάγει τη χρήση των αποτελεσμάτων της έρευνας όταν έχει χρηματοδοτήσει εξ ολοκλήρου τις έμμεσες δράσεις.Άρθρο 15 Κυριότητα των γνώσεων 1. Οι γνώσεις που προκύπτουν από εργασίες πραγματοποιηθείσες στο πλαίσιο άμεσων δράσεων Ε& ΤΑ ανήκουν στην Κοινότητα.2. Κατά γενικό κανόνα, οι γνώσεις που προκύπτουν από εργασίες πραγματοποιηθείσες στο πλαίσιο έμμεσων δράσεων Ε& ΤΑ των οποίων τις δαπάνες καλύπτει πλήρως η Κοινότητα, ανήκουν στην Κοινότητα.Οι γνώσεις που προκύπτουν από εργασίες πραγματοποιηθείσες στο πλαίσιο σχεδίων συνεργατικής έρευνας ανήκουν στις ΜΜΕ που έχουν αναθέσει την επίλυση του ερευνητικού τους προβλήματος σε τρίτη νομική οντότητα.Οι γνώσεις που προκύπτουν από εργασίες πραγματοποιηθείσες στο πλαίσιο άλλων έμμεσων δράσεων Ε& ΤΑ και των οποίων οι δαπάνες δεν καλύπτονται πλήρως από την Κοινότητα ανήκουν, κατά γενικό κανόνα, στους αναδόχους των εργασιών και, ανάλογα με την περίπτωση, στην Κοινότητα, κατ' εφαρμογή του άρθρου 7.Η τυχόν περαιτέρω μεταβίβαση αυτών των δικαιωμάτων πνευματικής ιδιοκτησίας σε τρίτους αποφασίζεται από τους αναδόχους, με την επιφύλαξη επιβολής συμβατικής ευθύνης για τήρηση των υποχρεώσεών τους όσον αφορά τη διάδοση και τη χρήση τους, ιδίως δε, τα συμφέροντα της Κοινότητας.Άρθρο 16 Προστασία των γνώσεων Οι γνώσεις που μπορούν να χρησιμοποιηθούν σε βιομηχανική ή εμπορική εφαρμογή προστατεύονται με κατάλληλο τρόπο και για κατάλληλη χρονική περίοδο, λαμβανομένων ιδίως υπόψη των συμφερόντων της Κοινότητας και των αναδόχων και τηρουμένων των συμβατικών διατάξεων και των τυχόν εφαρμοστέων νομοθετικών ρυθμίσεων ή συμβάσεων.Άρθρο 17 Χρήση των γνώσεων 1. Η Κοινότητα και οι ανάδοχοι οφείλουν να χρησιμοποιούν, ή να εξασφαλίσουν ότι χρησιμοποιούνται πραγματικά, οι γνώσεις που βρίσκονται στην κατοχή τους και είναι κατάλληλες προς χρήση, σύμφωνα με τα συμφέροντα της Κοινότητας.2. Η Επιτροπή μεριμνά ώστε όλες οι γνώσεις που ανήκουν στους αναδόχους και είναι κατάλληλες προς χρήση να χρησιμοποιούνται πραγματικά από αυτούς. Ειδάλλως, μετά από μια καθορισμένη χρονική περίοδο, οι γνώσεις οφείλουν να διαδίδονται από τους αναδόχους ή, ενδεχομένως, από την Επιτροπή.Άρθρο 18 Διάθεση των γνώσεων με σκοπό τη χρήση τους 1. Κατά γενικό κανόνα, οι γνώσεις που προκύπτουν από εργασίες πραγματοποιηθείσες στο πλαίσιο άμεσων δράσεων Ε& ΤΑ, καθώς και οι πληροφορίες που απαιτούνται για τη χρήση τους, θα πρέπει να τίθενται στη διάθεση οιασδήποτε ενδιαφερόμενης νομικής οντότητας εγκατεστημένης σε κράτος μέλος ή σε συνδεδεμένο κράτος, υπό τον όρο ότι η οντότητα αυτή αναλαμβάνει να τις χρησιμοποιήσει, ή να εξασφαλίσει ότι χρησιμοποιούνται, σύμφωνα με τα συμφέροντα της Κοινότητας. Η διάθεση των γνώσεων και πληροφοριών διέπεται από κατάλληλες προϋποθέσεις, ιδίως όσον αφορά την καταβολή τελών.2. Οι γνώσεις, που ανήκουν σε οιονδήποτε από τους αναδόχους και προκύπτουν από εργασίες πραγματοποιηθείσες στο πλαίσιο έμμεσων δράσεων Ε& ΤΑ, καθώς και οι πληροφορίες που απαιτούνται για τη χρήση τους, τίθενται στη διάθεση των λοιπών αναδόχων του ίδιου σχεδίου, υπό τον όρο ότι προστατεύονται τα έννομα, καθώς και τα εμπορικά συμφέροντα όλων των αναδόχων.Οι λεπτομερείς όροι διάθεσης των γνώσεων σε τρίτους με σκοπό τη χρήση τους λαμβάνουν υπόψη τα συμφέροντα της Κοινότητας και, κατ' αρχήν, το επίπεδο χρηματοδοτικής συμμετοχής της Κοινότητας εκφράζοντας, εφόσον απαιτείται, τις διάφορες ενεχόμενες δραστηριότητες Ε& ΤΑ και την εγγύτητα προς το στάδιο της αγοράς.3. Η διάθεση των γνώσεων και πληροφοριών αυτών είναι δυνατόν να διέπεται από κατάλληλες προϋποθέσεις. Μπορεί, ενδεχομένως, να αποτελέσει αντικείμενο ειδικών συμφωνιών, κυρίως σε θέματα αποκλειστικών δικαιωμάτων, τηρουμένων των εφαρμοστέων κανόνων περί ανταγωνισμού. Στις συμφωνίες αυτές, ο παρέχων τα δικαιώματα σταθμίζει ιδίως τους περιορισμούς και τους κινδύνους στους οποίους εκτίθεται ο αποδέκτης των δικαιωμάτων λόγω των επενδύσεων που απαιτούνται για την αξιοποίηση των γνώσεων.Άρθρο 19 Διάδοση των γνώσεων 1. Η Επιτροπή προβαίνει στη διάδοση των γνώσεων που προκύπτουν από εργασίες πραγματοποιηθείσες στο πλαίσιο άμεσων δράσεων Ε& ΤΑ και είναι κατάλληλες προς διάδοση.Λαμβάνονται ιδιαίτερα υπόψη:α) η ανάγκη προστασίας των δικαιωμάτων πνευματικής και βιομηχανικής ιδιοκτησίας 7β) η εμπιστευτικότητα 7γ) τα πλεονεκτήματα της ταχείας διάδοσης, π.χ. προκειμένου να αποφευχθεί η αλληλεπικάλυψη των ερευνητικών προσπαθειών.2. Η Επιτροπή μεριμνά ώστε να διαδίδονται διά των καταλλήλων fora (π.χ. με επιστημονικές δημοσιεύσεις), από τους αναδόχους ή, ανάλογα με την περίπτωση, από την ίδια, οι γνώσεις που προκύπτουν από εργασίες πραγματοποιηθείσες στο πλαίσιο έμμεσων δράσεων Ε& ΤΑ και είναι κατάλληλες προς διάδοση.Για τις έμμεσες δράσεις, εκτός από τα στοιχεία α), β) και γ), λαμβάνονται επίσης υπόψη τα ακόλουθα:- τα έννομα, καθώς και τα εμπορικά συμφέροντα των αναδόχων,- κατ' αρχήν, το επίπεδο χρηματοδοτικής συμμετοχής της Κοινότητας.3. Υπό τις προϋποθέσεις που εκτίθενται στις παραγράφους 1 και 2, τα κράτη μέλη και τα συνδεδεμένα κράτη έχουν, κατόπιν αιτήσεως, για λόγους δημόσιας τάξης και σε συγκεκριμένες περιπτώσεις, πρόσβαση, χωρίς αδικαιολόγητη καθυστέρηση, σε χρήσιμες γνώσεις που σχετίζονται με τη χάραξη πολιτικής. Γενικές απαιτήσεις εν προκειμένω καθορίζονται στις εκάστοτε προσκλήσεις προς υποβολή προτάσεων, οι δε ρυθμίσεις, ή οι τυχόν εξαιρέσεις από την αρχή αυτή, για επιμέρους σχέδια, συμφωνούνται στη σύμβαση.Άρθρο 20 Πρόγραμμα τεχνολογικής εφαρμογής 1. Ανάλογα με τη φύση της συγκεκριμένης δραστηριότητας Ε& ΤΑ, οι ανάδοχοι εργασιών στο πλαίσιο έμμεσων δράσεων Ε& ΤΑ καταρτίζουν πρόγραμμα τεχνολογικής εφαρμογής. Το πρόγραμμα τεχνολογικής εφαρμογής αντικατοπτρίζει τους βασικούς άξονες του σχεδίου διάδοσης και χρήσης που αξιολογείται ως μέρος της αρχικής πρότασης που υποβάλλεται στην Επιτροπή για τη συμμετοχή σε έμμεση δράση Ε& ΤΑ.2. Στο πρόγραμμα τεχνολογικής εφαρμογής εκτίθενται οι όροι και το χρονοδιάγραμμα διάδοσης και χρήσης των γνώσεων. Το πρόγραμμα αυτό εγκρίνεται από την Επιτροπή, η οποία αξιολογεί το περιεχόμενό του με βάση τα συμφέροντα της Κοινότητας και των αναδόχων.3. Οι ανάδοχοι ενημερώνουν την Επιτροπή για τα μέτρα που λαμβάνουν για την υλοποίηση του προγράμματος τεχνολογικής εφαρμογής, αιτιολογούν δε κάθε ουσιαστική μεταγενέστερη αλλαγή του.ΚΕΦΑΛΑΙΟ IV ΤΕΛΙΚΕΣ ΔΙΑΤΑΞΕΙΣ Άρθρο 21 Ενδεχόμενες διατάξεις των ειδικών προγραμμάτων 1. Οι αποφάσεις του Συμβουλίου με τις οποίες θεσπίζονται τα ειδικά προγράμματα για την εφαρμογή του πέμπτου προγράμματος-πλαισίου, είναι δυνατόν να διευκρινίζουν λεπτομερώς ή να συμπληρώνουν τους κανόνες συμμετοχής επιχειρήσεων, κέντρων ερευνών και πανεπιστημίων, καθώς και τους κανόνες διάδοσης και χρήσης των αποτελεσμάτων της έρευνας.2. Η παράγραφος 1 δεν εφαρμόζεται στους ορισμούς του άρθρου 1 ή στις υποτροφίες μετεκπαίδευσης που προβλέπονται στο άρθρο 6 παράγραφος 1 δεύτερο εδάφιο και παράγραφος 4.Άρθρο 22 Λεπτομερείς κανόνες εφαρμογής Οι λεπτομερείς κανόνες εφαρμογής των άρθρων 4, 8, 11 και 14 έως 20 καθορίζονται και τροποποιούνται, εφόσον απαιτείται, με τη διαδικασία που προβλέπεται στο άρθρο 23.Άρθρο 23 Διαδικασία για την κατάρτιση των κανόνων εφαρμογής 1. Η Επιτροπή επικουρείται από επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των ληπτέων μέτρων. Η επιτροπή διατυπώνει τη γνώμη της για το σχέδιο αυτό σε προθεσμία που μπορεί να ορίζει ο πρόεδρος, ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της συνθήκης, για την έκδοση αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν ψηφίζει.Η Επιτροπή θεσπίζει τα σχεδιαζόμενα μέτρα εάν είναι σύμφωνα με τη γνώμη της επιτροπής.Εάν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει, αμελλητί, στο Συμβούλιο πρόταση σχετικά με τα ληπτέα μέτρα. Το Συμβούλιο αποφασίζει με ειδική πλειοψηφία.Εάν το Συμβούλιο δεν αποφασίσει, εντός τριών μηνών από την ημερομηνία υποβολής του θέματος, τα προτεινόμενα μέτρα θεσπίζονται από την Επιτροπή.Άρθρο 24 Εκθέσεις 1. Η ετήσια έκθεση, την οποία υποβάλλει η Επιτροπή στο Ευρωπαϊκό Κοινοβούλιο και στο Συμβούλιο κατ' εφαρμογή του άρθρου 130 Ο της συνθήκης, περιέχει πληροφορίες σχετικά με την εφαρμογή της παρούσας απόφασης.2. Πριν από τη λήψη του πέμπτου προγράμματος-πλαισίου, η Επιτροπή υποβάλλει στο Συμβούλιο έκθεση σχετικά με την εφαρμογή της παρούσας απόφασης.Άρθρο 25 Διάρκεια Η παρούσα απόφαση εφαρμόζεται στις άμεσες δράσεις Ε& ΤΑ και στις έμμεσες δράσεις Ε& ΤΑ με τις οποίες εφαρμόζεται το πέμπτο πρόγραμμα-πλαίσιο.Βρυξέλλες, 22 Δεκεμβρίου 1998.Για το ΣυμβούλιοΟ ΠρόεδροςC. EINEM(1) ΕΕ C 40 της 7.2.1998, σ. 14.(2) ΕΕ C 214 της 10.7.1998, σ. 51.(3) Γνώμη του Ευρωπαϊκού Κοινοβουλίου της 28ης Μαΐου 1998 (ΕΕ C 195 της 22.6.1998), κοινή θέση του Συμβουλίου της 10ης Ιουλίου 1998 (ΕΕ C 262 της 19.8.1998, σ. 50) και απόφαση του Ευρωπαϊκού Κοινοβουλίου της 8ης Οκτωβρίου 1998 (ΕΕ C 328 της 26.10.1998).(4) Βλέπε σελίδα 1 της παρούσας επίσημης εφημερίδας.(5) Βλέπε σελίδα 34 της παρούσας Επίσημης Εφημερίδας.(6) Βλέπε σελίδα 56 της παρούσας Επίσημης Εφημερίδας.(7) ΕΕ L 107 της 30.4.1996, σ. 4.


title: 2012/193/ΕΕ: Απόφαση του Συμβουλίου, της 13ης Μαρτίου 2012 , σχετικά με τη σύναψη, εξ ονόματος της Ένωσης, της ρύθμισης μεταξύ της Ευρωπαϊκής Ένωσης και της Δημοκρατίας της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας για τη συμμετοχή των εν λόγω κρατών στις εργασίες των επιτροπών που επικουρούν την Ευρωπαϊκή Επιτροπή κατά την άσκηση των εκτελεστικών αρμοδιοτήτων της όσον αφορά τη θέση σε ισχύ, την εφαρμογή και την ανάπτυξη του κεκτημένου Σένγκεν

text:
               13.4.2012

               EL

               Επίσημη Εφημερίδα της Ευρωπαϊκής Ένωσης

               L 103/3

         ΑΠΌΦΑΣΗ ΤΟΥ ΣΥΜΒΟΥΛΊΟΥ,
   της 13ης Μαρτίου 2012,
   σχετικά με τη σύναψη, εξ ονόματος της Ένωσης, της ρύθμισης μεταξύ της Ευρωπαϊκής Ένωσης και της Δημοκρατίας της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας για τη συμμετοχή των εν λόγω κρατών στις εργασίες των επιτροπών που επικουρούν την Ευρωπαϊκή Επιτροπή κατά την άσκηση των εκτελεστικών αρμοδιοτήτων της όσον αφορά τη θέση σε ισχύ, την εφαρμογή και την ανάπτυξη του κεκτημένου Σένγκεν
   (2012/193/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 74, 77 και 79 σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Μετά την εξουσιοδότηση που χορηγήθηκε στην Επιτροπή στις 15 Μαΐου 2006, διεξήχθηκαν διαπραγματεύσεις με τη Δημοκρατία της Ισλανδίας, το Πριγκιπάτο του Λιχτενστάιν, το Βασίλειο της Νορβηγίας και την Ελβετική Συνομοσπονδία για τη συμμετοχή των εν λόγω κρατών στις εργασίες των επιτροπών που επικουρούν την Επιτροπή κατά την άσκηση των εκτελεστικών αρμοδιοτήτων της όσον αφορά τη θέση σε ισχύ, την εφαρμογή και την ανάπτυξη του κεκτημένου Σένγκεν.

               (2)

               Σύμφωνα με την απόφαση 2012/192/ΕΕ του Συμβουλίου (1) και με την επιφύλαξη της σύναψής της σε μεταγενέστερη ημερομηνία, η ρύθμιση μεταξύ της Ευρωπαϊκής Ένωσης και της Δημοκρατίας της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας για τη συμμετοχή των εν λόγω κρατών στις εργασίες των επιτροπών που επικουρούν την Ευρωπαϊκή Επιτροπή κατά την άσκηση των εκτελεστικών αρμοδιοτήτων της όσον αφορά τη θέση σε ισχύ, την εφαρμογή και την ανάπτυξη του κεκτημένου Σένγκεν («η ρύθμιση») υπεγράφη, εξ ονόματος της Ευρωπαϊκής Ένωσης, στις 22 Σεπτεμβρίου 2011.

               (3)

               Η ρύθμιση θα πρέπει να συναφθεί.

               (4)

               Η παρούσα απόφαση δεν προδικάζει τη θέση του Ηνωμένου Βασιλείου, σύμφωνα με το πρωτόκολλο για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, το οποίο προσαρτάται στη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης, και την απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βορείου Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (2).

               (5)

               Η παρούσα απόφαση δεν προδικάζει τη θέση της Ιρλανδίας, σύμφωνα με το πρωτόκολλο για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, το οποίο προσαρτάται στη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης, και την απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (3).

               (6)

               Η παρούσα απόφαση δεν προδικάζει τη θέση της Δανίας, σύμφωνα με το πρωτόκολλο για τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η ρύθμιση μεταξύ της Ευρωπαϊκής Ένωσης και της Δημοκρατίας της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας για τη συμμετοχή των εν λόγω κρατών στις εργασίες των επιτροπών που επικουρούν την Ευρωπαϊκή Επιτροπή κατά την άσκηση των εκτελεστικών αρμοδιοτήτων της όσον αφορά τη θέση σε ισχύ, την εφαρμογή και την ανάπτυξη του κεκτημένου Σένγκεν («η ρύθμιση») εγκρίνεται εξ ονόματος της Ένωσης.
   Το κείμενο της ρύθμισης επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να καταθέσουν, εξ ονόματος της Ένωσης, την εγκριτική πράξη που προβλέπεται στο άρθρο 7 παράγραφος 4 της ρύθμισης, προκειμένου να εκφρασθεί η συναίνεση της Ένωσης να δεσμευθεί.
   Άρθρο 3
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 13 Μαρτίου 2012.

            Για το Συμβούλιο

            H Πρόεδρος

         M. VESTAGER

      (1)  Βλέπε σελίδα 1 της παρούσας Επίσημης Εφημερίδας.

      (2)  ΕΕ L 131 της 1.6.2000, σ. 43.

      (3)  ΕΕ L 64 της 7.3.2002, σ. 20.
    ---documentbreak---

               13.4.2012

               EL

               Επίσημη Εφημερίδα της Ευρωπαϊκής Ένωσης

               L 103/4

         ΡΫΘΜΙΣΗ
   μεταξύ της Ευρωπαϊκής Ένωσης και της Δημοκρατίας της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας για τη συμμετοχή των εν λόγω κρατών στις εργασίες των επιτροπών που επικουρούν την Ευρωπαϊκή Επιτροπή κατά την άσκηση των εκτελεστικών αρμοδιοτήτων της όσον αφορά τη θέση σε ισχύ, την εφαρμογή και την ανάπτυξη του κεκτημένου Σένγκεν
   Η ΕΥΡΩΠΑΪΚΗ ΕΝΩΣΗ,
   και
   Η ΔΗΜΟΚΡΑΤΙΑ ΤΗΣ ΙΣΛΑΝΔΙΑΣ,
   εφεξής αποκαλούμενη «Ισλανδία»,
   ΤΟ ΠΡΙΓΚΙΠΑΤΟ ΤΟΥ ΛΙΧΤΕΝΣΤΑΪΝ,
   εφεξής αποκαλούμενο «Λιχτενστάιν»,
   ΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣ,
   εφεξής αποκαλούμενο «Νορβηγία», και
   Η ΕΛΒΕΤΙΚΗ ΣΥΝΟΜΟΣΠΟΝΔΙΑ,
   εφεξής αποκαλούμενη «Ελβετία»,
   εφεξής αποκαλούμενα «τα συνδεδεμένα κράτη»,
   ΕΧΟΝΤΑΣ ΥΠΟΨΗ τη συμφωνία η οποία συνήφθη στις 18 Μαΐου 1999 από το Συμβούλιο της Ευρωπαϊκής Ένωσης, τη Δημοκρατία της Ισλανδίας και το Βασίλειο της Νορβηγίας σχετικά με τη σύνδεση των εν λόγω χωρών προς τη θέση σε ισχύ, την εφαρμογή και την ανάπτυξη του κεκτημένου Σένγκεν (εφεξής «η συμφωνία σύνδεσης με τη Νορβηγία και την Ισλανδία»),
   ΕΧΟΝΤΑΣ ΥΠΟΨΗ τη συμφωνία η οποία υπογράφηκε στις 26 Οκτωβρίου 2004 μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου Σένγκεν (εφεξής «η συμφωνία σύνδεσης με την Ελβετία»),
   ΕΧΟΝΤΑΣ ΥΠΟΨΗ το πρωτόκολλο το οποίο υπογράφηκε στις 28 Φεβρουαρίου 2008 μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου Σένγκεν (εφεξής «το πρωτόκολλο σύνδεσης με το Λιχτενστάιν»),
   ΕΧΟΝΤΑΣ ΥΠΟΨΗ τη συμφωνία υπό μορφήν ανταλλαγής επιστολών η οποία συνήφθη στις 18 Μαΐου 1999 μεταξύ του Συμβουλίου της Ευρωπαϊκής Ένωσης και της Δημοκρατίας της Ισλανδίας και του Βασιλείου του Νορβηγίας σχετικά με τις επιτροπές που επικουρούν την Ευρωπαϊκή Επιτροπή κατά την άσκηση των εκτελεστικών αρμοδιοτήτων της,
   ΕΧΟΝΤΑΣ ΥΠΟΨΗ τη συμφωνία υπό μορφήν ανταλλαγής επιστολών η οποία συνήφθη στις 26 Οκτωβρίου 2004 μεταξύ του Συμβουλίου της Ευρωπαϊκής Ένωσης και της Ελβετικής Συνομοσπονδίας σχετικά με τις επιτροπές που επικουρούν την Ευρωπαϊκή Επιτροπή κατά την άσκηση των εκτελεστικών αρμοδιοτήτων της,
   ΕΧΟΝΤΑΣ ΥΠΟΨΗ τη δήλωση στο πρωτόκολλο σύνδεσης με το Λιχτενστάιν το οποίο υπεγράφη στις 28 Φεβρουαρίου 2008 σχετικά με τη συμμετοχή στις επιτροπές που επικουρούν την Ευρωπαϊκή Επιτροπή κατά την άσκηση των εκτελεστικών αρμοδιοτήτων της,
   ΛΑΜΒΑΝΟΝΤΑΣ ΥΠΟΨΗ ότι νέες πράξεις ή μέτρα του κεκτημένου Σένγκεν που εκδίδονται από την Επιτροπή, εφεξής αποκαλούμενη «η Επιτροπή», κατά την άσκηση των εκτελεστικών αρμοδιοτήτων της, για τα οποία ισχύουν οι διαδικασίες που ορίζονται στην παρούσα ρύθμιση, ισχύουν ταυτόχρονα για την Ευρωπαϊκή Ένωση και τα σχετικά κράτη μέλη της και τα συνδεδεμένα κράτη,
   ΛΑΜΒΑΝΟΝΤΑΣ ΥΠΟΨΗ την ανάγκη να εξασφαλισθεί η εφαρμογή και η ομοιόμορφη θέση σε ισχύ των νέων πράξεων ή μέτρων του κεκτημένου Σένγκεν που απαιτεί τη συμμετοχή των συνδεδεμένων κρατών στις εργασίες των επιτροπών που επικουρούν την Επιτροπή κατά την άσκηση των εκτελεστικών αρμοδιοτήτων της στις περιπτώσεις που λαμβάνονται αποφάσεις επί πράξεων ή μέτρων που αναπτύσσουν περαιτέρω το κεκτημένο Σένγκεν,
   ΕΚΤΙΜΩΝΤΑΣ ότι οι συμφωνίες σύνδεσης δεν αφορούν τους λεπτομερείς κανόνες συμμετοχής των συνδεδεμένων κρατών στις εργασίες των επιτροπών που επικουρούν την Επιτροπή κατά την άσκηση των εκτελεστικών αρμοδιοτήτων της στις περιπτώσεις που λαμβάνονται αποφάσεις επί πράξεων ή μέτρων που αναπτύσσουν περαιτέρω το κεκτημένο Σένγκεν,
   ΕΚΤΙΜΩΝΤΑΣ ότι η συμμετοχή της Δημοκρατίας της Ισλανδίας, του Βασιλείου της Νορβηγίας και του Πριγκιπάτου του Λιχτενστάιν στην επιτροπή που επικουρεί την Επιτροπή κατά την άσκηση των εκτελεστικών αρμοδιοτήτων της και η οποία έχει συσταθεί με την οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (1) ορίζεται προς το παρόν στη συμφωνία για τον Ευρωπαϊκό Οικονομικό Χώρο, ενώ η συμμετοχή της Ελβετικής Συνομοσπονδίας στην εν λόγω επιτροπή ορίζεται στην ανταλλαγή επιστολών η οποία προσαρτάται στη συμφωνία σύνδεσης με την Ελβετία,
   ΣΥΜΦΩΝΗΣΑΝ ΤΑ ΑΚΟΛΟΥΘΑ:
   Άρθρο 1
   Η παρούσα ρύθμιση ισχύει για τις πράξεις ή τα μέτρα που τροποποιούν ή στηρίζονται στο κεκτημένο Σένγκεν και εκδίδονται από την Επιτροπή κατά την άσκηση των εκτελεστικών αρμοδιοτήτων της όσον αφορά τη θέση σε ισχύ, την εφαρμογή και την ανάπτυξη του κεκτημένου Σένγκεν.
   Άρθρο 2
   1.   Τα συνδεδεμένα κράτη συνδέονται με την ιδιότητα του παρατηρητή με τις εργασίες των επιτροπών που επικουρούν την Επιτροπή κατά την άσκηση των εκτελεστικών αρμοδιοτήτων της όσον αφορά τη θέση σε ισχύ, την εφαρμογή και την ανάπτυξη του κεκτημένου Σένγκεν, εφεξής αποκαλούμενες «επιτροπές επιτροπολογίας Σένγκεν», όπως αναφέρεται στο παράρτημα της παρούσας ρύθμισης.
   2.   Όταν μια νέα πράξη που τροποποιεί ή στηρίζεται στο κεκτημένο Σένγκεν συστήνει μια νέα επιτροπή που επικουρεί την Επιτροπή κατά την άσκηση των εκτελεστικών αρμοδιοτήτων της, τα συνδεδεμένα κράτη συνδέονται με τις εργασίες της εν λόγω επιτροπής αρχής γενομένης από την έναρξη ισχύος της πράξης σύστασης της επιτροπής.
   3.   Ο κατάλογος των επιτροπών επιτροπολογίας Σένγκεν ενημερώνεται τακτικά από την Επιτροπή και δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 3
   1.   Οι αντιπρόσωποι των συνδεδεμένων κρατών συνδέονται με τις εργασίες των επιτροπών επιτροπολογίας Σένγκεν, όπως περιγράφεται στο παρόν άρθρο.
   2.   Στο πλαίσιο των επιτροπών επιτροπολογίας Σένγκεν, τα συνδεδεμένα κράτη έχουν τη δυνατότητα:

               —

               να εξηγούν τα προβλήματα που αντιμετωπίζουν σχετικά με μια συγκεκριμένη πράξη ή μέτρο που αφορά τη θέση σε ισχύ, την εφαρμογή ή την ανάπτυξη του κεκτημένου Σένγκεν ή να απαντούν σχετικά με τα προβλήματα τα οποία αντιμετωπίζουν άλλες αντιπροσωπείες,

               —

               να εκφράζονται σχετικά με κάθε θέμα που αφορά την εκπόνηση και περαιτέρω ανάπτυξη διατάξεων που τους αφορούν ή την εκτέλεσή τους.

         3.   Τα συνδεδεμένα κράτη έχουν το δικαίωμα να υποβάλλουν προτάσεις στο πλαίσιο των επιτροπών επιτροπολογίας Σένγκεν. Μετά τη συζήτηση, η Επιτροπή μπορεί να εξετάζει τέτοιου είδους προτάσεις με σκοπό να υποβάλει πρόταση ή να αναλάβει πρωτοβουλία.
   4.   Τα συνδεδεμένα κράτη δεν συμμετέχουν στη διαδικασία ψηφοφορίας των επιτροπών επιτροπολογίας Σένγκεν και αποσύρονται στη διάρκεια της διαδικασίας ψηφοφορίας.
   5.   Όταν συγκαλούνται οι συνεδριάσεις των επιτροπών επιτροπολογίας Σένγκεν, τα συνδεδεμένα κράτη λαμβάνουν την ημερήσια διάταξη, τα σχέδια μέτρων επί των οποίων ζητείται η γνώμη τους, καθώς και οποιαδήποτε άλλα σχετικά έγγραφα, ταυτόχρονα με τα κράτη μέλη της ΕΕ.
   6.   Η πρόσβαση του κοινού στα έγγραφα των επιτροπών επιτροπολογίας Σένγκεν διέπεται από τις αρχές και τους όρους που ισχύουν για τα έγγραφα της Επιτροπής (2).
   7.   Για τους σκοπούς της εφαρμογής της παρούσας ρύθμισης και τον καθορισμό των διαδικαστικών στοιχείων των επιτροπών επιτροπολογίας Σένγκεν, γίνεται αναφορά στο παρόν άρθρο.
   Άρθρο 4
   Κατά τη σύνταξη προτάσεων που τροποποιούν ή στηρίζονται στις διατάξεις του κεκτημένου Σένγκεν, η Επιτροπή ζητεί ατύπως τη συμβουλή εμπειρογνωμόνων από τα συνδεδεμένα κράτη με τον ίδιο τρόπο που ζητεί τη συμβουλή εμπειρογνωμόνων από τα κράτη μέλη της Ευρωπαϊκής Ένωσης, εφεξής αποκαλούμενα «κράτη μέλη», για τη σύνταξη των προτάσεών της.
   Άρθρο 5
   1.   Η έκδοση νέων πράξεων ή μέτρων που συνιστούν ανάπτυξη του κεκτημένου Σένγκεν είναι αποκλειστική αρμοδιότητα των θεσμικών οργάνων της Ευρωπαϊκής Ένωσης (3).
   Με την επιφύλαξη της παραγράφου 3,

               —

               οι εν λόγω πράξεις ή μέτρα τίθενται σε ισχύ ταυτόχρονα στην Ευρωπαϊκή Ένωση και τα σχετικά κράτη μέλη της και στα συνδεδεμένα κράτη, εκτός εάν περιέχουν ρητή αντίθετη διάταξη,

               —

               η αποδοχή από κάθε συνδεδεμένο κράτος των εν λόγω πράξεων ή μέτρων δημιουργεί δικαιώματα και υποχρεώσεις μεταξύ του εν λόγω συνδεδεμένου κράτους, αφενός, και της Ευρωπαϊκής Ένωσης και των κρατών μελών της που δεσμεύονται από τις εν λόγω πράξεις και μέτρα, αφετέρου.

         2.   Η έκδοση των πράξεων ή μέτρων που αναφέρονται στην παράγραφο 1 για τα οποία ισχύουν οι διαδικασίες που ορίζονται στην παρούσα ρύθμιση ανακοινώνεται στα συνδεδεμένα κράτη.
   Η έκδοση των πράξεων ή μέτρων που αναφέρονται στην παράγραφο 1 ανακοινώνεται στα συνδεδεμένα κράτη από τη Γενική Γραμματεία της Επιτροπής, με αναφορά στο παρόν άρθρο, εάν η έκδοση των εν λόγω πράξεων ή μέτρων κοινοποιείται στα κράτη μέλη.
   Εάν η έκδοση των πράξεων ή μέτρων που αναφέρονται στην παράγραφο 1 δεν κοινοποιείται στα κράτη μέλη από τη Γενική Γραμματεία της Επιτροπής, η έκδοση των εν λόγω πράξεων ή μέτρων ανακοινώνεται στα συνδεδεμένα κράτη από τη Γενική Διεύθυνση της Επιτροπής που είναι υπεύθυνη για την έκδοση των εν λόγω πράξεων ή μέτρων, με αναφορά στο παρόν άρθρο.
   3.   Κάθε συνδεδεμένο κράτος αποφασίζει ανεξάρτητα αν θα αποδεχθεί το περιεχόμενο των πράξεων ή μέτρων που αναφέρονται στην παράγραφο 1 και αν θα τα μεταφέρει στην εσωτερική του έννομη τάξη. Οι αποφάσεις αυτές κοινοποιούνται στην Επιτροπή εντός προθεσμίας τριάντα ημερών από την ανακοίνωση των εν λόγω πράξεων ή μέτρων.
   Όσον αφορά την αποδοχή από τα συνδεδεμένα κράτη των πράξεων και μέτρων που αναφέρονται στην παράγραφο 1, καθώς και τις συνέπειες από τη μη αποδοχή τους, ισχύουν οι ακόλουθες διατάξεις:

               —

               Ισλανδία και Νορβηγία – το άρθρο 8 της συμφωνίας σύνδεσης με την Ισλανδία και τη Νορβηγία,

               —

               Ελβετία – το άρθρο 7 της συμφωνίας σύνδεσης με την Ελβετία,

               —

               Λιχτενστάιν – το άρθρο 5 της συμφωνίας σύνδεσης με το Λιχτενστάιν.

         Άρθρο 6
   1.   Όσον αφορά τις διοικητικές δαπάνες που σχετίζονται με τη θέση σε ισχύ της παρούσας ρύθμισης, τα συνδεδεμένα κράτη καταβάλλουν ετήσια συνεισφορά στο γενικό προϋπολογισμό της Ευρωπαϊκής Ένωσης ανάλογα με το ακαθάριστο εγχώριο προϊόν τους ως ποσοστό του συνολικού ακαθάριστου εγχώριου προϊόντος των συμμετεχουσών χωρών ποσού 500 000 EUR, με την επιφύλαξη ετήσιας αναπροσαρμογής με γνώμονα το ποσοστό πληθωρισμού στην Ευρωπαϊκή Ένωση.
   Το ποσό των 500 000 EUR αναπροσαρμόζεται μέσω ανταλλαγής επιστολών, αν το απαιτεί η εξέλιξη του αριθμού των επιτροπών επιτροπολογίας Σένγκεν στις οποίες συμμετέχουν τα συνδεδεμένα κράτη ή η συχνότητα των συνεδριάσεων.
   2.   Οι ταξιδιωτικές δαπάνες των αντιπροσώπων που συμμετέχουν στις συνεδριάσεις των επιτροπών επιτροπολογίας Σένγκεν δεν επιστρέφονται.
   Άρθρο 7
   1.   Ο Γενικός Γραμματέας του Συμβουλίου της Ευρωπαϊκής Ένωσης ενεργεί ως θεματοφύλακας της παρούσας ρύθμισης.
   2.   Η Ευρωπαϊκή Ένωση και τα συνδεδεμένα κράτη εγκρίνουν την παρούσα ρύθμιση σύμφωνα με τις οικείες διαδικασίες τους.
   3.   Για την έναρξη ισχύος της παρούσας ρύθμισης, απαιτείται η έγκριση της Ευρωπαϊκής Ένωσης και τουλάχιστον ενός από τα συνδεδεμένα κράτη.
   4.   Η παρούσα ρύθμιση τίθεται σε ισχύ μεταξύ της Ευρωπαϊκής Ένωσης και των σχετικών συνδεδεμένων κρατών την πρώτη ημέρα του δεύτερου μήνα που ακολουθεί την κατάθεση της αντίστοιχης εγκριτικής πράξης ή εγγράφου επικύρωσης στον θεματοφύλακα.
   5.   Όσον αφορά το Λιχτενστάιν, η παρούσα ρύθμιση τίθεται σε ισχύ μόνο μετά την έναρξη ισχύος του πρωτοκόλλου σύνδεσης με το Λιχτενστάιν.
   Άρθρο 8
   1.   Όσον αφορά τη Νορβηγία και την Ισλανδία, η παρούσα ρύθμιση παύει να ισχύει μόλις καταγγελθεί η αντίστοιχη συμφωνία σύνδεσης με τη Νορβηγία ή την Ισλανδία.
   2.   Όσον αφορά την Ελβετία, η παρούσα ρύθμιση παύει να ισχύει μόλις καταγγελθεί η συμφωνία σύνδεσης με την Ελβετία.
   3.   Όσον αφορά το Λιχτενστάιν, η παρούσα ρύθμιση παύει να ισχύει μόλις καταγγελθεί το πρωτόκολλο σύνδεσης με το Λιχτενστάιν.
   4.   Η καταγγελία κοινοποιείται στον θεματοφύλακα.
   Άρθρο 9
   Η παρούσα ρύθμιση, καθώς και η κοινή δήλωση, συντάσσονται σε ένα μόνο πρωτότυπο στην αγγλική, βουλγαρική, γαλλική, γερμανική, δανική, ελληνική, εσθονική, ιταλική, ισλανδική, ισπανική, λετονική, λιθουανική, μαλτέζικη, νορβηγική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, και όλα τα κείμενα είναι εξίσου αυθεντικά.

      Съставено в Брюксел на двадесет и втори септември две хиляди и единадесета година.
      Hecho en Bruselas, el veintidós de septiembre de dos mil once.
      V Bruselu dne dvacátého druhého září dva tisíce jedenáct.
      Udfærdiget i Bruxelles den toogtyvende september to tusind og elleve.
      Geschehen zu Brüssel am zweiundzwanzigsten September zweitausendelf.
      Kahe tuhande üheteistkümnenda aasta septembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Σεπτεμβρίου δύο χιλιάδες έντεκα.
      Done at Brussels on the twenty-second day of September in the year two thousand and eleven.
      Fait à Bruxelles, le vingt-deux septembre deux mille onze.
      Fatto a Bruxelles, addì ventidue settembre duemilaundici.
      Briselē, divi tūkstoši vienpadsmitā gada divdesmit otrajā septembrī.
      Priimta du tūkstančiai vienuoliktų metų rugsėjo dvidešimt antrą dieną Briuselyje.
      Kelt Brüsszelben, a kétezer-tizenegyedik év szeptember huszonkettedik napján.
      Magħmul fi Brussell, fit-tnejn u għoxrin jum ta' Settembru tas-sena elfejn u ħdax.
      Gedaan te Brussel, de tweeëntwintigste september tweeduizend elf.
      Sporządzono w Brukseli dnia dwudziestego drugiego września roku dwa tysiące jedenastego.
      Feito em Bruxelas, em vinte e dois de setembro de dois mil e onze.
      Întocmit la Bruxelles la douăzeci și doi septembrie două mii unsprezece.
      V Bruseli dňa dvadsiateho druhého septembra dvetisícjedenásť.
      V Bruslju, dne dvaindvajsetega septembra leta dva tisoč enajst.
      Tehty Brysselissä kahdentenakymmenentenätoisena päivänä syyskuuta vuonna kaksituhattayksitoista.
      Som skedde i Bryssel den tjugoandra september tjugohundraelva.
      Gjört í Brussel þann tuttugasta og annan september árið tvö þúsund og ellefu.
      Utferdiget i Brussel den tjueandre september to tusen og elleve.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir hönd lýðveldisins Íslands

         Für das Fürstentum Liechtenstein

         For Kongeriket Norge

         Für die Schweizerische Eidgenossenschaft
         Pour la Confédération suisse
         Per la Confederazione svizzera

      (1)  ΕΕ L 281 της 23.11.1995, σ. 31.

      (2)  Κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145 της 31.5.2001, σ. 43).

      (3)  Κατά την υπογραφή της παρούσας ρύθμισης, οι εν λόγω πράξεις ή μέτρα εκδίδονται από την Επιτροπή σύμφωνα με τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή ( ΕΕ L 55 της 28.2.2011, σ. 13) ή σύμφωνα με το άρθρο 5α της απόφασης 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (ΕΕ L 184 της 17.7.1999, σ. 23), όπως τροποποιήθηκε τελευταία από την απόφαση 2006/512/ΕΚ του Συμβουλίου της 17ης Ιουλίου 2006 (ΕΕ L 200 της 22.7.2006, σ. 11).
   ΠΑΡΑΡΤΗΜΑ
   Κατάλογος των επιτροπών που επικουρούν την Ευρωπαϊκή Επιτροπή κατά την άσκηση των εκτελεστικών αρμοδιοτήτων της όσον αφορά τη θέση σε ισχύ, την εφαρμογή και την ανάπτυξη του κεκτημένου Σένγκεν:

               —

               Η επιτροπή που έχει συσταθεί με τον κανονισμό (ΕΚ) αριθ. 1683/95 του Συμβουλίου, της 29ης Μαΐου 1995, για την καθιέρωση θεώρησης ενιαίου τύπου (1),

               —

               Η επιτροπή που έχει συσταθεί με τον κανονισμό (ΕΚ) αριθ. 1987/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη δημιουργία, τη λειτουργία και τη χρήση του Συστήματος Πληροφοριών Σένγκεν δεύτερης γενιάς (SIS II) (2) και με την απόφαση 2007/533/ΔΕΥ του Συμβουλίου, της 12ης Ιουνίου 2007, σχετικά με την εγκατάσταση, τη λειτουργία και τη χρήση του Συστήματος Πληροφοριών Σένγκεν δεύτερης γενιάς (SIS II) (3). Η εν λόγω επιτροπή επικουρεί επίσης την Ευρωπαϊκή Επιτροπή στην εφαρμογή των ακόλουθων νομικών πράξεων:

                           —

                           Κανονισμός (ΕΚ) αριθ. 767/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για το Σύστημα Πληροφοριών για τις Θεωρήσεις (VIS) και την ανταλλαγή δεδομένων μεταξύ κρατών μελών για τις θεωρήσεις μικρής διάρκειας (Κανονισμός VIS) (4)·

                           —

                           Κανονισμός (ΕΚ) αριθ. 1104/2008 του Συμβουλίου, της 24ης Οκτωβρίου 2008, σχετικά με τη μετάβαση από το σύστημα πληροφοριών Σένγκεν (SIS 1+) στο σύστημα πληροφοριών Σένγκεν δεύτερης γενιάς (SIS II) (5)·

                           —

                           Απόφαση 2008/839/ΔΕΥ του Συμβουλίου, της 24ης Οκτωβρίου 2008, σχετικά με τη μετάβαση από το σύστημα πληροφοριών Σένγκεν (SIS 1+) στο σύστημα πληροφοριών Σένγκεν δεύτερης γενιάς (SIS II) (6).

               —

               Η επιτροπή που έχει συσταθεί με την απόφαση 2004/201/ΔΕΥ του Συμβουλίου, της 19ης Φεβρουαρίου 2004, σχετικά με τις διαδικασίες τροποποίησης του εγχειριδίου Sirene (7) και με τον κανονισμό (ΕΚ) αριθ. 378/2004 του Συμβουλίου, της 19ης Φεβρουαρίου 2004, σχετικά με τις διαδικασίες τροποποίησης του εγχειριδίου Sirene (8) για να συνδράμει την Ευρωπαϊκή Επιτροπή στην τροποποίηση του εγχειριδίου Sirene,

               —

               Η επιτροπή που έχει συσταθεί με την απόφαση 2005/267/ΕΚ του Συμβουλίου, της 16ης Μαρτίου 2005, για την ίδρυση ασφαλούς ηλεκτρονικού δικτύου πληροφοριών και συντονισμού των υπηρεσιών διαχείρισης της μετανάστευσης των κρατών μελών (9),

               —

               Η επιτροπή που έχει συσταθεί με τον κανονισμό (ΕΚ) αριθ. 562/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για τη θέσπιση του κοινοτικού κώδικα σχετικά με το καθεστώς διέλευσης προσώπων από τα σύνορα (κώδικας συνόρων του Σένγκεν) (10) – για να συνδράμει την Ευρωπαϊκή Επιτροπή στον τομέα των εξωτερικών συνόρων,

               —

               Η επιτροπή «Αλληλεγγύη και διαχείριση των μεταναστευτικών ροών» που έχει θεσπισθεί με την απόφαση αριθ. 574/2007/ΕΚ του Ευρωπαϊκού Κοινοβουλίου και του Συμβουλίου, της 23ης Μαΐου 2007, σχετικά με τη σύσταση του Ταμείου Εξωτερικών Συνόρων για την περίοδο 2007 έως 2013, ως μέρος του γενικού προγράμματος «Αλληλεγγύη και διαχείριση των μεταναστευτικών ροών» (11),

               —

               Η επιτροπή που έχει συσταθεί με τον κανονισμό (ΕΚ) αριθ. 810/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τη θέσπιση Κοινοτικού Κώδικα Θεωρήσεων (12) - η επιτροπή «θεωρήσεων».

      (1)  ΕΕ L 164 της 14.7.1995, σ. 1.

      (2)  ΕΕ L 381 της 28.12.2006, σ. 4.

      (3)  ΕΕ L 205 της 7.8.2007, σ. 63.

      (4)  ΕΕ L 218 της 13.8.2008, σ. 60.

      (5)  ΕΕ L 299 της 8.11.2008, σ. 1.

      (6)  ΕΕ L 299 της 8.11.2008, σ. 43.

      (7)  ΕΕ L 64 της 2.3.2004, σ. 45.

      (8)  ΕΕ L 64 της 2.3.2004, σ. 5.

      (9)  ΕΕ L 83 της 1.4.2005, σ. 48.

      (10)  ΕΕ L 105 της 13.4.2006, σ. 1.

      (11)  ΕΕ L 144 της 6.6.2007, σ. 22.

      (12)  ΕΕ L 243 της 15.9.2009, σ. 1.
 ---documentbreak--- NA ---documentbreak---

               13.4.2012

               EL

               Επίσημη Εφημερίδα της Ευρωπαϊκής Ένωσης

               L 103/10

         ΚΟΙΝΉ ΔΉΛΩΣΗ ΤΩΝ ΣΥΜΒΑΛΛΟΜΈΝΩΝ ΜΕΡΏΝ ΣΧΕΤΙΚΆ ΜΕ ΤΗΝ ΕΙΔΙΚΉ ΣΫΝΔΕΣΗ ΠΡΟΣ ΤΗ ΘΈΣΗ ΣΕ ΙΣΧΫ, ΤΗΝ ΕΦΑΡΜΟΓΉ ΚΑΙ ΤΗΝ ΑΝΆΠΤΥΞΗ ΤΟΥ ΚΕΚΤΗΜΈΝΟΥ ΣΈΝΓΚΕΝ
   Τα συμβαλλόμενα μέρη δηλώνουν από κοινού ότι η ειδική σύνδεση της Δημοκρατίας της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας και της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου Σένγκεν δεν θεωρείται ως νομικό ή πολιτικό προηγούμενο για οποιονδήποτε άλλο τομέα συνεργασίας μεταξύ της Ευρωπαϊκής Ένωσης και των εν λόγω κρατών.